Ιωάννα Παλιοσπύρου: Αυτή είναι η επιπλοκή που την ανάγκασε να μπει ξανά στο χειρουργείο - Alldaynews.gr\nΙωάννα Παλιοσπύρου: Με «όπλα» την επιστήμη και την εμπειρία της σε βαριάς μορφής εγκαύματα, η Μαρία Καλοφώνου, διευθύντρια του Τμήματος Πλαστικής Χειρουργικής και Εγκαυμάτων του Θριασίου, δίνει μάχη εδώ και σχεδόν 22 μήνες για την αποκατάσταση της υγείας της νεαρής κοπέλας, μετά την επίθεση εναντίον της με βιτριόλι, που συγκλόνισε όλη την Ελλάδα.\nΈνδεκα φορές έχει μπει η Ιωάννα Παλιοσπύρου στο χειρουργείο μετά την επίθεση που δέχτηκε με βιτριόλι. Τι λένε στην Realnews οι θεράποντες ιατροί της για τη νέα περιπέτεια της υγείας της.\nΗ Ιωάννα επιμένει, δεν τα παρατά. Όσο περισσότερο τη ζω και τη χειρουργώ, συνειδητοποιώ ότι στο τέλος θα βγει νικήτρια. Το θέλει η ίδια, έχει θέληση και πείσμα για ζωή. Είχαμε μια ατυχία, ένα μικρόβιο μας έκανε ζημιά και μας έφερε λίγο πίσω χρονικά. Κάναμε ακόμη ένα χειρουργείο, το ενδέκατο, και συνεχίζουμε…». Η Μαρία Καλοφώνου, διευθύντρια του Τμήματος Πλαστικής Χειρουργικής και Εγκαυμάτων του Θριασίου, μόνο λόγια θαυμασμού έχει για την Ιωάννα Παλιοσπύρου.\nΜε «όπλα» την επιστήμη και την εμπειρία της σε βαριάς μορφής εγκαύματα, η Μαρία Καλοφώνου δίνει μάχη εδώ και σχεδόν 22 μήνες για την αποκατάσταση της υγείας της νεαρής κοπέλας, μετά την επίθεση εναντίον της με βιτριόλι, που συγκλόνισε όλη την Ελλάδα. Μια επιπλοκή από ένα μικρόβιο, που παρουσιάστηκε έναν μήνα μετά από μια επέμβαση, ανάγκασε την Ιωάννα να ξαναμπεί στο χειρουργείο, για ενδέκατη φορά, προκειμένου να αντιμετωπιστεί η μόλυνση. «Είχαμε βάλει έναν διατατήρα, ένα μπαλονάκι δηλαδή, το οποίο δεν μας έδινε ενδείξεις ότι υπάρχει κάποιο πρόβλημα, αλλά πάνω στον μήνα διαπυήθηκε, δηλαδή έβγαλε πύον και αναγκαστήκαμε να το αφαιρέσουμε. Η εξέλιξη αυτή στενοχώρησε την Ιωάννα, γιατί ξεκινήσαμε να κάνουμε μια αποκατάσταση η οποία θα γίνει όλη από την αρχή. Αυτό ήταν ένα εμπόδιο στις προσπάθειές μας. Βέβαια, μια τέτοια εξέλιξη ήταν αναμενόμενη, διότι, όταν κάνει κάποιος τόσα πολλά χειρουργεία, 10 -11, κάτι μπορεί να πάει στραβά. Όμως, είναι άλλο να το γνωρίζουμε και άλλο να το ζούμε», λέει στη Realnews η Mαρία Καλοφώνου.\nΌπως εξηγεί η γιατρός, σκοπός της θεραπείας είναι να διατείνει το δέρμα, έτσι ώστε στη συνέχεια να χρησιμοποιηθεί το επιπλέον δέρμα για αποκατάσταση. Η παρουσία του μικροβίου δεν επέτρεψε στην ιατρική ομάδα να συνεχίσει την επέμβαση, χωρίς αυτό να ανακόπτει τη συνολική δυνατότητα αποκατάστασης της Ιωάννας.\nΗ νέα περιπέτεια συνέπεσε με τα γενέθλια της Ιωάννας, η οποία πέρασε την ημέρα αυτή στο νοσοκομείο, δημοσιεύοντας στον προσωπικό της λογαριασμό στο Instagram μια φωτογραφία μέσα από το νοσοκομείο, γράφοντας στη λεζάντα της: «Γενέθλια από το δεύτερο σπίτι μου για εμένα σήμερα, σας ευχαριστώ όλους πάρα πολύ για τις ευχές σας».\n«Έχει κερδίσει τον θαυμασμό»\n«Η Ιωάννα είναι ένας άνθρωπος ταλαιπωρημένος. Αυτή η αναποδιά ήταν μια νέα ταλαιπωρία, όμως η ανταπόκρισή της ήταν παλικαρίσια. Με θέληση και πείσμα για ζωή. Πιστεύω ακράδαντα ότι μακροχρόνια θα πάει καλά. Κάποιοι άνθρωποι κουράζονται από αυτά τα χειρουργεία. Και εγώ -αλήθεια σας λέω- δεν ξέρω τι θα έκανα μετά από 11 χειρουργεία. Η κοπέλα όμως επιμένει, δεν τα παρατά, έχει κερδίσει τον θαυμασμό μου. Της είπα ότι τα γενέθλια θα τα γιορτάσουμε κάποια άλλη στιγμή, όταν θα έχουμε περισσότερη διάθεση για γιορτή…», προσθέτει η διευθύντρια του Τμήματος Πλαστικής Χειρουργικής και Εγκαυμάτων στο Θριάσιο.\nΜετά την ανάρρωσή της, η Ιωάννα θα υποβληθεί σε νέο χειρουργείο σε περίπου έναν με δύο μήνες, ενώ τη μάσκα θα συνεχίσει να τη φορά με τις ανάλογες τροποποιήσεις, καθώς, σύμφωνα\nμε τη διευθύντρια του Τμήματος Πλαστικής Χειρουργικής, «η μάσκα βοηθά την αποκατάσταση, έχει κάνει πολύ καλή δουλειά». Η ίδια η Ιωάννα, για το αν έχει έρθει η ώρα να βγάλει τη μάσκα, είχε δηλώσει: «Θα γίνει σύντομα κι αυτό, γιατί έχω ανάγκη να μοιραστώ τη νέα μου εικόνα. Είναι απαραίτητο βήμα για τη διαδικασία της αποδοχής του εαυτού μου και για να νιώσω πως προχωρώ στη ζωή μου. Νιώθω φόβο, αλλά θα το αντιμετωπίσω».\nΙωάννα Παλιοσπύρου: Δίπλα της ο κόσμος\nΔίπλα της η Ιωάννα, όλα αυτά τα χρόνια, έχει μοναδικούς στυλοβάτες τα μέλη της οικογένειάς της, χιλιάδες ανώνυμους αλλά και επώνυμους πολίτες, όπως η Αννίτα Ναθαναήλ και οι δικηγόροι της Νίκος Αλεξανδρής και Απόστολος Λύτρας. «Η Ιωάννα είναι μαχήτρια, είναι θηρίο και δυνατή. Στην περίπτωσή της τίποτα δεν είναι εύκολο. Δοκιμάζεται και θα δοκιμάζεται για πολύ καιρό η κοπέλα. Είμαι δίπλα της, κοντά της, όπως και τόσες χιλιάδες άνθρωποι από όλο τον κόσμο…», τονίζει στην «R» η Αννίτα Ναθαναήλ.\n«Υπάρχουν κάποιοι άνθρωποι που σε οπλίζουν με θάρρος και αισιοδοξία κάθε φορά που τους αντικρίζεις. Ένας τέτοιος άνθρωπος είναι και η Ιωάννα. Αυτό το κορίτσι έχει κάνει τόσα χειρουργεία, έχει ακόμα πολύ περισσότερα να κάνει, αλλά έχει ένα αξίωμα ζωής που σε αφοπλίζει: “μην τα παρατάς, ακόμα κι αν η ζωή είναι άδικη, μην τα παρατάς”», λέει ο Ν. Αλεξανδρής. «Και, ακόμα κι αν δεν μπορούν οι άλλοι να δουν το πρόσωπό της, αν εστιάσεις στα μάτια της, θα δεις και θα διακρίνεις την αισιοδοξία, το θάρρος, την αποφασιστικότητα. Ακόμα και αν μια επέμβαση δεν πάει καλά, ακόμα και αν μια θεραπεία δεν αποδίδει αυτά που περιμένει, δεν το βάζει κάτω και πηγαίνει στην επόμενη πιο σίγουρη, πιο δυνατή», καταλήγει ο γνωστός δικηγόρος.\nΕτικέτες: Αννίτα ΝαθαναήλΒιτριόλιΕπίθεση με ΒιτριόλιΘριάσιοΙωάννα Παλιοσπύρου\nΗράκλειο: 62χρονος ξυλοκόπησε μέχρι λιποθυμίας τη γυναίκα του


ΤΟ ΚΑΣΤΡΟ ΣΤΟ ΒΥΖΑΝΤΙΟ - Κάστρο Ρεντίνας\nΤα κάστρα χτίζονταν στην ακρόπολη της περιοχής, έτσι ώστε οι στρατιώτες της περιοχής να έχουν καλή ορατότητα για να είναι έτοιμοι να αποκρούσουν τυχόν επιθέσεις από εχθρούς. Για λόγους άμυνας λοιπόν άλλαξε ο τρόπος δόμησης των πόλεων\nΣε τοποθεσίες με θέα και εποπτεία της περιοχής για να βλέπουν τους εχθρούς από μακριά ή σε κλεισούρες\nΣε απότομο έδαφος και είχε λίγα σπίτια, χτισμένα άτακτα, το ένα δίπλα στο άλλο,δεν ακολουθούσε κάποιο ρυμοτoμικό σχέδιο αλλά προσαρμοζόταν στη μορφή του εδάφους\nΑναπαράσταση του κάστρου της Ρεντίνας\nΗ πύλη:διακρίνουμε μια κεντρική πύλη ενώ μπορεί υπάρχουν και άλλες ,οι οποίες είναι μικρές και στενές έτσι ώστε να φυλάσσονται ευκολότερα και να μην μπορούν να περάσουν πολλοί άνθρωποι ταυτόχρονα. Οι πύλες δεν διατηρούνται σήμερα πλέον διότι οι περισσότερες κατασκευάζονται από ξύλο το οποίο δεν διατηρείται στο πέρασμα του χρόνου. Μια πόλη-κάστρο έχει λίγες πύλες για να ελέγχονται καλύτερα και ευκολότερα.\nΟι πύργοι:παρατηρούμε επίσης πολλούς πύργους στα τείχη. Οι πύργοι των κάστρων έχουν σχήμα κυκλικό,τετράγωνο ή πολυγωνικό. Χτίζονται για τη σταθερότητα του τείχους ,έπειτα για παρατηρητήριο και τέλος για να κάνουν άμυνα οι στρατιώτες.\nΟ περίδρομος: βρίσκεται ψηλά στο τείχος και χρησιμεύει στο να περπατούν και να βλέπουν έξω οι στρατιώτες.Μπροστά από τον περίδρομο βρίσκονται οι επάλξεις ή πολεμίστρες ή μετερίζια.\nΣπίτια: τα οποία ήταν μικρά, συχνά μονόχωρα, χωρίς αυλή και κάποιες φορές και διόροφα.\nΤα πιο γνωστά κάστρα στην Ελλάδα είναι τα ακόλουθα:\nΑν θες να ακούσεις οδηγίες για την επιλογή του χώρου, του τρόπου κατασκευής αλλά και άλλες πληροφορίες για το πως πρέπει να οχυρώνεται το κάστρο καθώς και οδηγίες για την άμυνα των στρατιωτών όπως αυτές μας παραδίδονται από τους ίδιους τους βυζαντινούς σε στρατιωτικά τους εγχειρίδια πάτησε το παρακάτω κουμπάκι\nΓια επιπλέον πληροφορίες......


Συρτή Φύλακας: Τα 6 µυστικά της επιτυχίας - Boat & Fishing\nΑΡΧΙΚΗ / / ΨΑΡΕΜΑ ΑΠΟ ΣΚΑΦΟΣ / Συρτή Φύλακας: Τα 6 µυστικά της επιτυχίας\nΔίνοντας βάση σε μικρές λεπτομέρειες στη συρτή φύλακα, μπορούμε να προσδοκούμε σε αξιόλογα αλιεύματα. Κυρίως μαγιάτικα αλλά και συναγρίδες ή «μαύρα ψάρια».\nΗ άνοιξη πέρασε µε ψαρέµατα που είχαν ξενόφερτους τίτλους: inchiku, slow pitch jigging, tenya και όλα τα σχετικά. Καλοκαιριάζοντας «επανήλθαµε στα κυβικά µας», στη συρτή µε το µολύβι φύλακα. Ας δούµε πως θα την εξασκήσουµε πιο αποδοτικά.\n• Ένα καλάµι συρτής κατηγορίας 15-30 λιµπρών.\n• Ένας µηχανισµός, κατά προτίµηση lever drag. Το ιδανικό µέγεθος είναι 4/0.\n• Νήµα για το µηχανισµό µας προτιµούµε κάποιο ισχυρό, αντοχής τουλάχιστον 50 λιµπρών, µε µήκος πάνω από 300 µέτρα.\n• Τα µολύβια µας θα έχουν βάρος από 250 έως 700 γραµµάρια. Ανάλογα µε το βάθος που θα ψαρέψουµε και την ταχύτητα του σκάφους µας.\n• Το παράµαλλό µας θα είναι πάντοτε καλής ποιότητας, αόρατο. Διαµέτρου 0,50 µέχρι 0,70 χιλ. και αντοχής άνω των 40 λιµπρών. Το µήκος του θα κυµαίνεται από 12 έως και 20 µέτρα.\n• Για την ένωσή του µε το νήµα θα χρησιµοποιήσουµε στριφτάρι ή κόµπο albright. Στην άκρη του θα έχει θηλιά για να κρεµιέται η πετονιά του µολυβιού.\n• Χρησιµοποιούµε δύο αγκίστρια. Ένα σταθερό στην άκρη του παράµαλλου και ένα µικρότερο συρόµενο.\n• Χρειαζόµαστε τέλος ένα ποιοτικό βυθόµετρο-GPS. Θα µας βοηθήσει στον εντοπισµό των θηραµάτων και των ανωµαλιών του βυθού.\nΗ συρτή γίνεται κατά προτίµηση µε ζωντανό, αλλά και µε νωπό δόλωµα. Η ταχύτητα που πετυχαίνουµε συνήθως µε τη βοηθητική µηχανή του σκάφους είναι από 0,8 µέχρι και 1.3 κόµβους. Κυρίως θήραµα της τεχνικής είναι το µαγιάτικο, αλλά «παίζει» η συναγρίδα καθώς και τα «μαύρα ψάρια». Με την ταχύτητα που αναφέραµε παραπάνω, το µολύβι φύλακας πρέπει να «υπερίπταται» ένα περίπου µέτρο πάνω από το βυθό.\nAς δούµε τώρα 6 λεπτοµέρειες – µυστικά που µπορεί να κάνουν τη διαφορά στα ψαρέµατά µας.\n1 Πως χειριζόµαστε το ζωντανό ή το νωπό δόλωµα\nΤο καλά κρυµµένο µυστικό, είναι η παρουσίαση του δολώµατος. Θα πρέπει να το αγκιστρώσουµε και να το τραβήξουµε µε τέτοιο τρόπο, ώστε να αποκτήσει φυσική κίνηση. Αυτή που του έδωσε ο Θεός όταν το δηµιούργησε. Χρησιµοποιούµε µικρά, λεπτά αλλά ισχυρά αγκίστρια. Προσέχουμε να µη τραυµατίσουµε το δόλωμα αλλά και να µη χάσουµε το µεγάλο ψάρι.\nΑν δε διαθέτουµε δοχείο ζωντανού, αλλάζουµε τακτικά το νερό στο δοχείο που διατηρούμε τα δολώµατα. Διώχνουµε έτσι την αµµωνία που αποβάλλουν από το σώµα τους, αφού σε µεγάλες ποσότητες τα θανατώνει. Τα ανασύρουµε από το δοχείο φύλαξης πάντα µε µια µικρή απόχη, ώστε να µη τα τραυµατίσουµε. Τέλος, θυµόµαστε να βάζουµε ένα µολυβάκι-ελιά κάτω από το νωπό δόλωµα, ώστε να έχει οµαλή πλεύση και να µην περιστρέφεται. Στο ζωντανό, φυσικά δε χρειάζεται.\n2 Επιχείρηση «Καθαρά Χέρια»\nΤο κύριο αισθητήριο των ψαριών είναι η οσµή, και λιγότερο το µάτι τους. Αν λοιπόν δε µυρίσουν τη σωστή οσµή, που αντιστοιχεί στο σχήµα που περνά από µπροστά τους, δε θα το κυνηγήσουν και φυσικά ούτε θα το αρπάξουν. Για το λόγο αυτό βεβαιωνόµαστε ότι έχουµε καθαρά χέρια όταν δολώνουµε. Βενζίνες και πετρέλαια, λάδια και γράσα, αλλά ακόµη και η after shave µας, αφήνουν χαρακτηριστικές «σφραγίδες» στα χέρια, και φυσικά στο δόλωµά µας. Ακόµη και η οσµή της νικοτίνης επιδρά στα ζωντανά ή νωπά δολώµατα.\nΗ συµβουλή είναι απλή. Βρίσκουµε λίγα φύκια, τα τρίβουµε στις παλάµες µας και ξεπλένουµε καλά µε θαλασσινό νερό. Με τον τρόπο αυτό τα χέρια µας δε θα µυρίζουν πια άγνωστες µυρωδιές για τα ψάρια. Αν δεν είναι εύκολο να βρούµε φύκια, αφού πλυθούµε καλά, φοράµε γάντια µιας χρήσεως και δολώνουµε έτσι ώστε το ζωντανό δόλωµα να µπορεί να συµπεριφερθεί όπως ήταν και πριν την αιχµαλωσία του.\n3 Τι µέγεθος αγκίστρια να χρησιµοποιήσουµε\n∆ε χρησιµοποιούµε αγκίστρια δυσανάλογου µεγέθους ή βάρους µε το δόλωµά µας. Αν στοχεύουµε µαγιάτικα, χρησιµοποιούµε Νο 5/0-7/0 και συρόµενο 3/0 ή 4/0. Αν στοχεύουµε συναγρίδες και φαγκριά, κατεβαίνουµε ένα η δύο νούµερα. ∆ε φοβόµαστε το µικρό µέγεθος, αφού είναι γνωστό σε όλους ότι τα µικρότερα αγκίστρια πιάνουν και µεγάλα ψάρια, φτάνει να είναι ποιοτικά και να µην παραµορφώνονται εύκολα. Έτσι δε θα προεξέχουν από το σώµα του δολώµατος για να φοβίζουν τα ψάρια. Αυτό ισχύει ιδιαίτερα αν χρησιµοποιούµε ζωντανή ζαργάνα, γόπα ή άλλα µικρού µεγέθους δολώµατα.\n4 Με πόσα φρένα ψαρεύουµε ένα δόλωµα\nΟι µισοί υποστηρίζουν µε πολλά, 6- 10 λίµπρες ή και ακόµη περισσότερες. Οι λοιποί θέλουν το καρούλι να στηρίζεται µόνο στο clicker, και τα φρένα στο µηχανάκι να είναι τελείως ελεύθερα. Παρόλο που ρόλο στην τελική κρίση παίζει και το είδος των ψαριών που ψάχνουµε, συνήθως το δίκιο είναι µε το µέρος αυτών που θέλουν χαλαρά φρένα.\nΣε πολλές περιπτώσεις, θηράµατα µε µαλακά χείλια ή µικρό στόµα έχουν την ευκαιρία να «ρουφήξουν» το δόλωµα αν τα φρένα είναι χαλαρά. Έτσι θα πιαστούν από άλλα σηµεία του στόµατος ή του λαιµού τους, που αντέχουν καλύτερα στο τράβηγµα του ψαριού. Υπάρχουν επίσης ψάρια όπως η συναγρίδα, που συνηθίζουν να πιάνουν για λίγο την άκρη του δολώµατος, χωρίς να προχωρούν στο άµεσο δίπλωµά του για να το καταπιούν. Πρέπει λοιπόν να τους δίνουµε τον απαραίτητο «αέρα» διότι αλλιώς το αφήνουν, µε αποτέλεσµα να το καταστρέφουν χωρίς να συλληφθούν.\n5 Ποιο είναι το καλύτερο δόλωµα για µολύβι φύλακα\nΠρώτη µας επιλογή είναι το ζωντανό καλαµάρι. Ένα µεγάλο ζωντανό καλαµάρι, σχεδόν πάντα σηµαίνει και ψάρι στο αγκίστρι µας. Αν δε βρούµε καλαµάρι -που υπάρχουν όλο το χρόνο στη ζώνη των 120 µέτρων-, η ζωντανή σουπιά είναι η επόµενη επιλογή, µε παραπλήσιες επιδόσεις. Τρίτη µας προτίµηση είναι η ζαργάνα. Αλλά και τα αφρόψαρα, όπως σαυρίδι, γόπα και κολιός, µπορούν να χρησιµοποιηθούν, µε κύριο µειονέκτηµα ότι µένουν ζωντανά και δραστήρια για µικρό σχετικά διάστηµα.\nΤο νωπό, αλλά απολύτως φρέσκο καλαµάρι και η σουπιά, είναι τέλος κάποιες σχετικά καλές επιλογές αν δεν υπάρχει ζωντανό, αλλά µετά από τρεις ώρες τράβηγµα φουσκώνουν και πρέπει να αντικατασταθούν. Πολύ καλή επιλογή είναι και το νωπό θράψαλο.\n6 Κόµπος συρόµενου αγκιστριού\nΤέλος, δίνουµε σηµασία στο stopper του κύριου αγκιστριού µας! Ο κόµπος που θα κάνουµε στο αγκίστρι που έχουµε περάσει στο κεφάλι του καλαµαριού µας, πρέπει να έχει ένα stopper, το οποίο θα χρησιµεύσει στο οµαλό σταµάτηµα του συρόµενου αγκιστριού. Έτσι θα το εµποδίσει να τραυµατίσει το παράµαλλό µας και µερικές φορές να το κόψει, µε κίνδυνο να χάσουµε το ψάρι.\nΗ καλύτερη µέθοδος είναι ένας Uni Κnot. Περνάµε δυο φορές το παράµαλλο από τη θηλιά του αγκιστριού και κάνουµε ένα κόµπο Uni για να σταµατά οµαλά το συρόµενο αν το ψάρι πιαστεί από αυτό. Με τον κόµπο αυτό, δεν έχουµε ποτέ χάσει ψάρι επειδή κόπηκε το παράµαλλο λόγω της πίεσης του συρόµενου,.\nΑς βγούµε λοιπόν για µολύβι φύλακα και ας εφαρµόσουµε τα µικρά µυστικά που αναφέραµε. Τα µαγιάτικα µας περιµένουν!\nΝωπό δόλωμα Ψάρεμα από Σκάφος Ψάρεμα από βάρκα Συρτή Φύλακας Ζωντανό δόλωμα Μολύβι Φύλακας Φύλακας Εξοπλισμός για Συρτή Φύλακα


cute thoughts: April 2008\nΠόσα ήταν τα παλιά καλά καρτούν που βλέπαμε όταν ήμασταν μικροί (δεκαετία ')80...και πόσο μας λείπουν τώρα!\nCandy candy, Αστυνόμος Σαϊνης, στρουμφάκια, μάγια μέλισσα, dukes, neils holgerson(ελπίζω να γράφεται έτσι), thundercats και πόσα ακόμα που δεν μου έρχονται στο μυαλό. Ώρες ολόκληρες ανηπομονησίας για να δούμε το επόμενο επεισόδιο από τον αγαπημένο μας ήρωα, που φάνταζε τόσο τρομερός τότε στα μάτια μας και στις μικροσκοπικές μας καρδιές! Τότε τα καρτούν είχαν λόγο ύπαρξης, υπήρχε κάποια θεματολογία, ήταν χαρούμενα και δεν μιλούσαν για εκδίκηση και θανάτους, όπως τα περισσότερα τώρα. Είμαι τυχερή που μεγάλωσα σε μια εποχή που υπήρχε η προσμονή της Παρασκευής με Candy candy νωρίς το απόγευμα, μετά dukes και στη συνέχεια το θρυλικό 'Μουσικόραμα' ...\nΕυτυχώς βρήκα κάποια κλιπάκια στο 'you tybe' και τα κατέβασα για το αρχείο μου και σας προτείνω να κάνετε το ίδιο εάν σας έχουν λείψει ή είστε fan.\nΑναρτήθηκε από hello kitty στις 4/29/2008 08:23:00 PM No comments:\nΑναρτήθηκε από hello kitty στις 4/17/2008 05:51:00 PM No comments:\nΑναρτήθηκε από hello kitty στις 4/13/2008 11:51:00 AM 1 comment:\n35αρηδες για κλαματα!!!\nΈχω βαρεθεί τον τελευταίο καιρό να βλέπω συνεχώς μια χαρά άντρες άνω των 30 να παραπονιούνται και να κλαίγονται σαν τα κοριτσάκια! Ε-Λ-Ε-Ο-Σ πιά!\nΟ ένας χώρησε και θέλει να κόψει τις φλέβες του, ο άλλος έχει τις ανασφάλειές του και δεν μπορεί να βρεί γκόμενα, ο άλλος κόλλησε στο παρελθόν, ο άλλος θεωρεί τον εαυτό του 'λαυράκι' και φοβάται μήπως του φάει καμιά τα λεφτά και τον τσαμπουκά, τον άλλο τον έχει φάει η ... δουλειά κ.ο.κ.\nΔηλαδή, πολύ δυσκολεύομαι να μιλήσω με κάποιο φυσιολογικό παιδί πλέον στον περίγυρό μου, ειλικρινά! Προς Θεού δεν θέλω να θήξω κανέναν, αλλά παιδάκια μου χαλαρώστε λιγάκι. Αποκτήστε αυτοπεποίθηση, φρεσκάρετε λίγο τα μυαλά σας και αφεθείτε στον κόσμο του παιχνιδιού...Πολλές γυναίκες εκεί έξω σας γυρεύουν και αναρωτιούνται 'πού πήγαν επιτέλους τα Καλά Παιδιά'. Έχω βαρεθεί να τις καθυσηχάζω λέγοντας πως γνωρίζω πάνω από 100 Καλά Παιδιά από σπίτι με τρόπους, γαλλικά και πιάνο! Και το τρελό είναι πως τους ξέρω. Οι περισσότεροι φίλοι μου είναι ή τυφλοί ή κουφοί ή χαζοί τελικά γιατί έχουν όλα τα άλλα καλά και κλαίγονται σαν τις κατίνες. Αξίζετε και δεν το ξέρετε!\nΑφήστε τα 'αδερφίστικα' και ξεχυθείτε!\nΗ γυναίκα θέλει αποφασιστηκότητα κι όχι μούνιου μούνιου μπεμπελάκ!\nΑναρτήθηκε από hello kitty στις 4/09/2008 06:38:00 PM No comments:


Netcents Coin Worth Εμπειρία - Οι πιο δημοφιλείς κρυπτομηχανές στην Ελλάδα\nNetcents Coin Worth\nΑν ενδιαφέρεστε να αγοράσετε bitcoin, μπορείτε να βρείτε ένα ελληνικό ανταλλακτήριο που δέχεται το ψηφιακό νόμισμα. Τα περισσότερα ελληνικά ανταλλακτήρια κρυπτονομισμάτων επιτρέπουν την αγορά ETH. Μετά την αγορά, μπορείτε να αποσύρετε τα χρήματά σας στο δικό σας κρυπτογραφικό πορτοφόλι Netcents Coin Worth. Εάν είστε αρχάριος στις συναλλαγές κρυπτογράφησης, μπορείτε ακόμη και να επενδύσετε σε Dogecoin χρησιμοποιώντας μια τοπική χρηματιστηριακή εταιρεία στην Ελλάδα. Απλά βεβαιωθείτε ότι δεν το χρησιμοποιείτε για οικονομικές συναλλαγές, καθώς δεν είναι ασφαλές για τα κεφάλαιά σας.\nΕκτός από το Bitcoin, το Ethereum είναι το δεύτερο πιο δημοφιλές ψηφιακό νόμισμα μετά το Bitcoin Netcents Coin Worth. Μπορείτε να αγοράσετε Ethereum στην Ελλάδα σε μερικά ανταλλακτήρια, αλλά είναι σημαντικό να έχετε κατά νου ότι υπάρχουν μόνο μερικές ελληνικές “φάρμες” κρυπτονομισμάτων που λειτουργούν στη χώρα. Αυτές οι φάρμες βρίσκονται εκτός της χώρας λόγω του κόστους της ηλεκτρικής ενέργειας, αλλά μπορείτε να τις αγοράσετε από τους Έλληνες. Αν ψάχνετε για ένα κρυπτονόμισμα στην Ελλάδα, θα πρέπει να αναζητήσετε ένα που δεν περιορίζεται στους Έλληνες πολίτες.\nΥπάρχουν διάφοροι τρόποι για να αγοράσετε Bitcoin στην Ελλάδα. Η πρώτη επιλογή είναι να αγοράσετε Bitcoin με ένα τοπικό ανταλλακτήριο. Υπάρχουν επίσης ορισμένα ανταλλακτήρια στη χώρα που σας επιτρέπουν να αγοράσετε Ethereum σε ελληνικά ευρώ. Μπορείτε επίσης να χρησιμοποιήσετε το κρυπτονόμισμα για να επενδύσετε στην τοπική οικονομία. Για παράδειγμα, αν ψάχνετε έναν τρόπο για να βγάλετε χρήματα στο διαδίκτυο, θα πρέπει να εξετάσετε το κρυπτονόμισμα. Στη συνέχεια, θα μπορείτε να επενδύσετε τα κέρδη σας από τα κρυπτονομίσματα σε φιλικές προς την Ελλάδα εταιρείες. Θέλετε να διαβάσετε περισσότερα για: Κέιμεν Ανταλλαγή Νομισμάτων\nPrevious: Επισκόπηση Της Καλύτερης Ανταλλαγής Κρυπτογράφησης Εμπειρία\nNext: Bitcambiotrade Αγοράστε Κάρτα Bitcoin Εμπειρία


αξιόχρεο - Sputnik Ελλάδα\n11:32 02 ΔΕΚΕΜΒΡΙΟY 2020\nΗ αναβάθμιση της πιστοληπτικής ικανότητας της Ελλάδας από τη Moody's συνιστά αποδεικτικό στοιχείο εμπιστοσύνης προς την κυβέρνηση, σημείωσε ο υπουργός Οικονομικών.\nΣταθερές προοπτικές έχει το μακροπρόθεσμο αξιόχρεο της Ελλάδας, σύμφωνα με έκθεση του οίκου αξιολόγησης Fitch που δημοσιεύθηκε την Παρασκευή (24/07) και σε αυτήν εκτιμάται πως η Οικονομία, φέτος, θα συρρικνωθεί κατά 7,9%.\nΟ οίκος Fitch αναβάθμισε το αξιόχρεο της ελληνικής οικονομίας\nΤην αναβάθμιση του αξιόχρεου της ελληνικής οικονομίας από «BB-» με θετική προοπτική σε «ΒΒ» ανακοίνωσε, την Παρασκευή (24/01), ο οίκος αξιολόγησης Fitch.\nΟ οίκος R&I αναβάθμισε το ελληνικό αξιόχρεο\nΣτην αναβάθμιση της πιστοληπτικής ικανότητας του Ελληνικού Δημοσίου, κατά δύο βαθμίδες προχώρησε σήμερα ο ιαπωνικός οίκος Rating and Investment Information, Inc. (R&I).\nΟ οίκος Moody's υποβάθμισε την Ιταλία σε Baa3\nΤο αξιόχρεο περνά από τη βαθμίδα Baa2 στη βαθμίδα Baa3, κάτι που σημαίνει ότι η Ιταλία βρίσκεται στο τελευταίο επίπεδο πριν οι τοποθετήσεις στα αξιόγραφα του ιταλικού να περάσουν στα λεγόμενα «σκουπίδια».\nΑνέβαλε η Moody's την αξιολόγηση της Ελλάδας\nΟ οίκος πιστοληπτικής αξιολόγησης, δεν εξήγησε τους λόγους που ανέβαλε την αξιολόγηση της πιστοληπτικής ικανότητας της Ελλάδας που ήταν προγραμματισμένη για χθες.\nΑναβάθμισε σε «θετικές» τις προοπτικές του αξιόχρεου της Ελλάδας η Standard & Poor's\nΟ οίκος πιστοληπτικής αξιολόγησης Standard & Poor's αναβάθμισε με έκθεσή του τις προοπτικές του αξιόχρεου για την Ελλάδα, όμως προειδοποίησε ότι θα μπορούσε να υποβαθμιστεί εκ νέου αν αντιστραφούν οι μεταρρυθμίσεις που έχουν εφασμοστεί.


|3 σινεμά μόνο δικά μας| 3 αίθουσες, 3 διαφορετικές ταινίες την εβδομάδα, 3 ευρώ είσοδος\n⦁ CINE «ΜΕΛΙΝΑ» …o σινεφίλ!\n⦁ CINE «ΜΑΡΘΑ ΚΑΡΑΓΙΑΝΝΗ» …o λαϊκός!\n⦁ CINE «ΑΛΕΚΟΣ ΧΡΥΣΟΣΤΟΜΙΔΗΣ» … ο οικογενειακός!\n⦁ Οι αίθουσες διαχειρίζονται στο 100% από το Δήμο. Ο Δήμος χρηματοδοτεί 100% και τους 3 κινηματογράφους, ο Δήμος ορίζει το πρόγραμμα των ταινιών, ο Δήμος προσλαμβάνει τους εργαζόμενους, οι οποίοι είναι όλοι αποκλειστικά δημότες. Έτσι μπορεί και διατηρεί το εισιτήριο των 3 ευρώ, χωρίς να στερείται ποιότητας και ανέσεων. Αυτό αποτελεί πολιτιστική επένδυση, ενώ ταυτόχρονα προσφέρει και μία διέξοδο στους δημότες που δεν φεύγουν για καλοκαίρι.\n⦁ Οι αίθουσες έχουν ποιοτικά κυλικεία με πραγματικά προσιτές τιμές προσφέροντας ολοκληρωμένη έξοδο.\n⦁ Μόνο πέρσι το καλοκαίρι οι 2 αίθουσες που βρίσκονταν σε λειτουργία έκοψαν περισσότερα από 15.000 εισιτήρια, μέσα σε διάστημα μόλις 2,5 μηνών, γεγονός που δείχνει την τεράστια ανταπόκριση του κόσμου.\n⦁ Στηρίζουμε τους νέους Έλληνες δημιουργούς με αφιερώματα σε ταινίες μεγάλου μήκους πρωτοεμφανιζόμενων σκηνοθετών.\n⦁ Στο πρόγραμμα υιοθετείται η λογική της γρήγορης εναλλαγής των ταινιών μέσα στην εβδομάδα ακριβώς γιατί προσδοκούμε σε ένα σταθερό κοινό που θέλουμε να έρχεται κάθε μέρα στο σινεμά.\n⦁ Στον Δήμο λειτουργεί Κινηματογραφική Λέσχη.\n⦁ Όλα τα αφιερώματα είναι με δωρεάν είσοδο.\n⦁ Όλες οι αίθουσες έχουν σύγχρονες αναπαυτικές καρέκλες και τελευταίας τεχνολογίας μηχανήματα εικόνας και ήχου.\n⦁ 21-22/6 Αφιέρωμα για τις προσφυγικές συνοικίες\n⦁ 10-11/7 Αφιέρωμα στον «πατριάρχη» του ελληνικού κινηματογράφου Φιλοποίμην Φίνο\n⦁ 24-25/7 & 21-22/8 Ταινίες νέων Ελλήνων δημιουργών, με την παρουσία των συντελεστών\n⦁ 2-3/8 Αφιέρωμα στον Νίκο Κούνδουρο\n⦁ 4-5/9 Camera Zizanio – νεανικό πλάνο | ταινίες για νέους από νέους\nPrevious Αφιέρωμα στη Φόλκσμπύνε 17 – 24 Ιουνίου στο Φεστιβαλ Αθηνών\nNext ομάδα όχι παίζουμε | urbanDig “Στάση Ομόνοια” |Τρυπών(ον)τας στην Πλατεία Πλατεία Ομονοίας 20-25 Ιουνίου στις 19:00


Thursday Tone 4\nΣτερροτάτω φρονήματι, στρατευσάμενοι ένδοξοι, κατά τού αλάστορος παρετάξασθε, τή πανοπλία τού Πνεύματος, γενναίως φραξάμενοι, καί τήν άπασαν ισχύν, τών δαιμόνων ολέσαντες, αφηρπάσατε, τάς ψυχάς τών ανθρώπων, ώσπερ σκύλα, διά τούτο εις αιώνας, υμάς τιμώμεν Απόστολοι.\nΣταυροτύπως απλώσασα, τήν σαγήνην τής Πίστεως, δωδεκάς η θεία τών Αποστόλων σου, πάντα τά έθνη εζώγρησε, Χριστέ πρός επίγνωσιν, καί θαλάσσας αλμυράς, τών παθών απεξήρανε, διά τούτό σε, δυσωπώ, τού βυθού με τών πταισμάτων, ανακάλεσαι ταίς τούτων, πανευπροσδέκτοις δεήσεσι.\nΔωδεκάς η θεόλεκτος, Αποστόλων καί πάντιμος, ευφημείσθω σήμερον θείοις άσμασι, Πέτρος καί Παύλος Ιάκωβος, Λουκάς Ιωάννης τε, καί Ματθα ιος καί θωμάς, Μάρκος Σίμων καί Φίλιππος, καί ο ένδοξος, νύν Ανδρέας τιμάσθω, σύν τώ θείω, καί σοφώ Βαρθολομαίω, καί τοίς λοιποίς εβδομήκοντα.\nΜύρω θείω σε έχρισε, θεία χάρις τού Πνεύματος, Μύρων προεδρεύσαντα καί μυρίσαντα, ταίς αρεταίς ιερώτατε, τού κόσμου τά πέρατα, ηδυπνόοις σου ευχαίς, τά δυσώδη διώκοντα, πάθη πάντοτε, διά τούτό σε πίστει ευφημούμεν, καί τήν μνήμην σου τελούμεν, τήν παναγίαν Νικόλαε.\nΩς λαμπτήρά σε άδυτον, ως φωστήρα παγκόσμιον, εν τώ στερεώματι αναλάμψαντα, τής Εκκλησίας Νικόλαε, καί κόσμον φωτίσαντα, καί κινδύνων χαλεπών, τήν αχλύν απελαύνοντα, καί εξαίροντα, αθυμίας χειμώνα, καί γαλήνην, εργασάμενον βαθείαν, χρεωστικώς μακαρίζομεν.\nΚαί παρών καί φαινόμενος, εν Ονείροις Νικόλαε, τούς αδίκως μέλλοντας θνήσκειν έσωσας, ως συμπαθής, ως φιλάγαθος, ως ρύστης θερμότατος, ως προστάτης αληθής, τών πιστώς εξαιτούντων σου, τήν αντίληψιν, ιερώτατε Πάτερ, τών Αγγέλων, συμπολίτα τών οσίων, καί Προφητών ισοστάσιε.\nΤούς αγραμμάτους Μαθητάς, τό Πνεύμα τό Άγιον παιδευτάς ανέδειξε, Χριστέ ο Θεός, καί τή πολυφθόγγω αρμονία τών γλωσσών, τήν πλάνην κατήργησεν, ως παντοδύναμος.\nΦωστήρας εις τά πέρατα, τούς Μαθητάς σου Χριστέ, ανέδειξας εκλάμποντας, εν τώ κηρύγματι, ψυχάς καταυγάζοντας, πλάνην τήν τών ειδώλων, δι' αυτών αμαυρώσας, δόγμασιν ευσεβείας, καταλάμψας τόν κόσμον. Αυτών ταίς ικεσίαις, σώσον τάς ψυχάς ημών.\nΕις πάσαν διέδραμεν, υμών ο φθόγγος τήν γήν, καί πλάνης εμώρανε, σοφίαν άσοφον, Απόστολοι ένδοξοι, είλκυσε τούς ανθρώπους, εκ βυθού τής απάτης, έδειξε δέ τοίς πάσι, σωτηρίας τήν τρίβον, διό νύν επαξίως, υμάς μακαρίζομεν.\nΤής πίστεως κήρυκας, τούς μαθητάς σου Σωτήρ, τώ κόσμω ανέδειξας, καθοδηγών δι' αυτών, τά έθνη πρός γνώσίν σου, λόγων γάρ ταίς ακτίσι, κατεφώτισαν πάντας, σπόρον τής ευσεβείας, κατασπείραντες όντως. Αυτών ταίς ικεσίαις, σώσον τάς ψυχάς ημών.\nΕπάκουσον Δέσποινα, εκ κατωδύνου ψυχής, βοώντος τού δούλου σου, καί τών πολλών μου κακών, παράσχου μοι άφεσιν, σέ γάρ έχω προστάτιν, εν νυκτί καί ημέρα, λύτρωσαι Θεοτόκε, τού πυρός τής γεέννης, καί στήσον εκ δεξιών με, τού σού Υιού καί Θεού.\nΤαχύ προκατάλαβε, πάτερ Νικόλαε, καί σώσον τούς δούλους σου, επερχομένων ημίν, κινδύνων καί θλίψεων, έχεις γάρ πρός τόν Κτίστην, καί Θεόν παρρησίαν, πάρεσο ούν εν τάχει, τοίς πιστώς σε καλούσι, τήν σήν νύν προστασίαν, καί σκέπην δωρούμενος.\nΌτι πάντων υπάρχεις τών ποιημάτων υπερτέρα, ανυμνείν σε αξίως, μή ευπορούντες Θεοτόκε, δωρεάν αιτούμέν σε, ελέησον ημάς.\nΤά θεία, τού Παρακλήτου όργανα, καθυφηγούμενα, τούτου ταίς θείαις πάντοτε πνοαίς, εμελώδησαν μέλος ημίν, ως αληθώς σωτήριον, οι ευκλεείς Χριστού Απόστολοι.\nΕν κλίνη, τής ραθυμίας κείμενον, καί τή πρός θάνατον, τής αμαρτίας νόσω τήν ψυχήν, χαλεπώς εκτηκόμενον, επισκοπής με ένδοξοι, Χριστού αυτόπται αξιώσατε.\nΟι λόγω, τήν αλογίαν λύσαντες, εθνών Απόστολοι, τήν εξ αλόγων πράξεων δεινώς, σκοτισθείσαν καρδίαν μου, τού Παρακλήτου χάριτι, φωταγωγήσατε Απόστολοι.\nΠαρθένος, μετά τόν τόκον άφθορος, διαμεμένηκας, τόν δι' ημάς οφθέντα επί γής, υπέρ λόγον κυήσασα, όν εκτενώς ικέτευε, φωταγωγήσαι τάς ψυχάς ημών.\nΤέταρτος ούτος εις Νικόλαον κρότος. Ιωσήφ.\nΤήν άλυπον ζωήν, κληρωσάμενος μάκαρ, καί χαράς πνευματικής, πληρούμενος αεί, πάσαν λύπην απέλασον, δέομαι εκ τής ψυχής μου, όπως χαίρων δοξάζω σε, ιερώτατε Πάτερ Νικόλαε.\nΕτέθης αρετών, υψηλών εν λυχνία, ώσπερ λύχνος δαδουχών, καρδίας τών πιστών, Ιεράρχα Νικόλαε, όθεν πίστει δυσωπώ σε, φωτοβόλοις πρεσβείαις σου, τής ψυχής μου τό σκότος απέλασον.\nΤού βίου τού φθαρτού, νύν τό πέλαγος πλέων, πειρασμών παντοδαπών, πληρούμενον σοφέ, επί σέ καταφεύγω βοών. Εύροιμί σε κυβερνήτην, ειςγαλήνην μετάγοντα, τό κλυδώνιον θείαις πρεσβείαις σου.\nΑκοίμητον αγνή, κεκτημένη πρεσβείαν, κατακοίμησον ημών, τά πάθη τής ψυχής, ιεραίς μεσιτείαις σου, θείαν καί σωτηριώδη, δωρουμένη εγρήγορσιν, πρός Θεού θελημάτων εκπλήρωσιν.\nΕυφραίνεται επί σοί, η Εκκλησία σου Χριστέ κράζουσα. Σύ μοι ισχύς Κύριε, καί καταφυγή καί στερέωμα.\nΤήν πόλιν σου ο Θεός, τών λογικών σου ποταμών ρεύματα, τών μαθητών Δέσποτα, αγιαστικώς κατευφραίνουσι.\nΠολίται τών ουρανών, συλλειτουργοί τών νοερών Τάξεων, πανευκλεείς Απόστολοι, πάσης ημάς θλίψεως ρύσασθε.\nΟ στερεώσας Χριστέ, τούς λογικούς σου ουρανούς στήριξον, τούτων ευχαίς εν πέτρα με, σού τών θελημάτων, ως εύσπλαγχνος.\nΩς μήτηρ σε δυσωπεί, σύν τώ χορώ τών Μαθητών Κύριε, η σέ αγνώς τέξασα, δώρησαι ημίν τά ελέησου.\nΡομφαία ώφθης, πολεμίους εχθρούς κατασφάττουσα, ών συντήρησον ημάς, τής επηρείας απήμονας, πράττοντας Νικόλαε, τό θείον βούλημα.\nΤήν συντριβήν μου, τής ψυχης Ιεράρχα θεράπευσον, ο συντρίψας τού εχθρού, τάς πανουργίας καί ένεδρα, όπως ως προστάτην μου, πίστει γεραίρω σε.\nΟ καταλύσας, τής Αρτέμιδος άψυχα ξόανα, τού νοός μου εμπαθή, ινδάλματα εξαφάνισον, θείαις μεσιτείαις σου, Πάτερ Νικόλαε.\nΣέ προστασίαν, Παναγία Παρθένε κεκτήμεθα, μεταποίησον ημών, εις χαρμονήν τήν κατήφειαν, καί θλίψεως λύτρωσαι, γεννώσης θάνατον.\nΕπεβίβασας εις θάλασσαν σού τούς ίππους, τούς εκλεκτούς φιλάνθρωπε, τής κακοπιστίας, ύδατα ταράσσοντας, καί πάσι τήν γνώσίν σου, τήν αληθινήν καταγγέλλοντας.\nΟι αστέρες οι φαιδρύναντες ευσεβεία, τό νοητόν στερέωμα, τό τής Εκκλησίας, ένδοξοι Απόστολοι, νυκτός εξ αγνοίας με, καί παραπτωμάτων λυτρώσατε.\nΑναδειχθέντες ως βέλη ηκονημένα, τού δυσμενούς Απόστολοι τά πεπυρωμένα, βέλη τής κακίας αυτού, νυνί κατασβέσατε, καί τόν λογισμόν μου στηρίξατε.\nΤήν ψυχήν μου φαρμαχθείσαν τοίς ιοβόλοις, τών εναντίων δήγμασι, δραστικώ φαρμάκω, πρεσβειών θεράπευσον, Χριστέ τής τεκούσης σε, καί τών ιερών Αποστόλων σου.\nΟ περίδοξός σου βίος, πανταχού σε περίδοξον, θαυμασίοις θείοις, κατακλεϊζόμενον έδειξεν, Ιεραρχών ωραιότης, πάντων καύχημα, τών τιμώντων σε, χαρμονικοίς μελωδήμασιν.\nΥψηλής επί καθέδρας, τόν Θεόν μάκαρ ήνεσας, ταπεινοφροσύνης, θείαις εξαστράπτων φαιδρότησιν, ής εν μεθέξει γενέσθαι ημάς ποίησον, ευπροσδέκτοις σου, Πάτερ σοφέ παρακλήσεσι.\nΤούς αδίκως αγομένους, ελυτρώσω εις θάνατον, ζήλω θείω Πάτερ, ιεροπρεπώς πυρακτούμενος, διό βοώμεν, Ωσαύτως εξελού ημάς, πειρασμών θανατούντων, δεινώς τήν διάνοιαν.\nΟυρανόν περιπολεύων, χαρμοσύνως Νικόλαε, αοράτως Πάτερ, πάντων τών καλούντων σε πάρεσο, επικουφίζων τάς νόσους τών ψυχών ημών, καί ανάψυξιν θεοπρεπώς παρεχόμενος.\nΣτρατηγίαι τών αγγέλων, καταπλήττονται Πάναγνε, ανυμνολογούσαι, μέγεθος τής θείας λοχείας σου, μεθ' ών δυσώπει Παρθένε, πάντας σώζεσθαι, τούς εν πίστει σε, ειλικρινεί μακαρίζοντας.\nΑμπέλου τής ζωής, οι κυπρίζοντες βότρυες, επότισαν πάντας οίνον, νοητής ευφροσύνης, οι ένδοξοι Απόστολοι.\nΠρός φώς τών εντολών, τού Θεού οδηγήσατε, Απόστολοι τούς, εν εν σκότει, ψυχικής ραθυμίας, αφρόνως ενυπάρχοντας.\nΛυτρώσασθε ημάς, ψυχικών παραπτώσεων, καί κρίσεως τής μελλούσης, καί φθοράς καί κινδύνων, Απόστολοι μακάριοι.\nΣώσόν με ο Θεός, ως φιλάνθρωπος σώσόν με, δεήσεσι τής αφράστως, σε τεκούσης καί πάντων, τών θείων Αποστόλων σου.\nΈδυσας ως ήλιος, θανών Πάτερ σοφέ, καί ανέτειλας εις Χριστόν, σελασφόροις λάμψεσι τών θαυμασίων σου, καταυγάζων άπασαν, τήν υφήλιον Νικόλαε.\nΙερέ Νικόλαε, επάκουσον ημών, εν ημέρα επαγωγής, πειρασμών καί θλίψεων, πάσαν δυσχέρειαν, κατευνάζων χάριτι, τού εν σοί οικούντος Πνεύματος.\nΣυντριβείς τοίς πάθεσι, τού βίου τήν ψυχήν, εις βοήθειάν σε καλώ, ιερέ Νικόλαε, σπεύσον καί δίδου μοι, τήν τελείαν ίασιν, δυσωπών τόν Υπεράγαθον.\nΝοεροίς τοίς όμμασι, Παρθένε σέ ορών, Ησαϊας αναβοά. Ιδού μέλλει τίκτεσθαι, Κόρης θεόπαιδος, Ιησούς ο Κύριος, εις ανθρώπων αναγέννησιν.\nΠοιμένος, τού καλού τά θεόλεκτα πρόβατα, διασπαρέντα εν κόσμω, τήν τών λύκων πάσαν θηριωδίαν, εις προβάτων, ημερότητα πίστει μετέβαλον.\nΤού θείου, παραδείσου τά δένδρα τά εύκαρπα, τής παναθλίας ψυχής μου, πάσαν ακαρπίαν εις ευκαρπίαν, εναρέτου, μεταγάγετε γνώμης Απόστολοι.\nΕτρώθην, ηδονής τή ρομφαία καί τέθνηκα, οι πρός Χριστού δεδεγμένοι, ανιστάν νεκρούς χάριν ένδοξοι, νεκρωθείσαν, τήν αθλίαν ψυχήν μου ζωώσατε.\nΚόπασον, τής ψυχής μου τόν άγριον κλύδωνα, Θεέ τών όλων οικτίρμον, ικεσίαις τής κυησάσης σε, Αποστόλων, τών σεπτών τε καί θείων Μαρτύρων σου.\nΊσχυσας τώ σθένει τού Σωτήρος, δυναμωθείς θεόφρον, τόν αόρατον εχθρόν ολέσαι, ού τής δεινής, βλάβης ημάς λύτρωσαι, ικεσίαις σου Νικόλαε.\nΚολάσεως τής εν τή γεέννη, καί πονηρών ανθρώπων, ενοχλήσεως βλαβερωτάτης, ρύσαι ημάς, ιεραίς πρεσβείαις σου, παναοίδιμε Νικόλαε.\nΟι πάλαι τεθνήξεσθαι αδίκως, μέλλοντες στρατηλάται, ελυτρώθησαν σαίς προστασίαις, ώσπερ αυτούς, καί ημάς εξάρπασον, πασης βλάβης αξιάγαστε.\nΝαός σου καί πόλις δυσωπεί σε, τήν τού Θεού Μητέρα, εξελού ημάς πάσης ανάγκης, καί τής εκεί, Παναγία Δέσποινα, αιωνίου κατακρίσεως.\nΤή συντονία, τού αγίου καί θείου κηρύγματος, πλάνης απλανείς, Απόστολοι τού Χριστού, τόν χειμώνα διελύσατε, καί κατελάμψατε, θεογνωσία πιστών τό φρόνημα.\nΜύρον ευώδες, αναπηγάζοντες πάντοτε, θείοι μαθηταί, τού μύρου τού νοητού, ευωδίας τούς προστρέχοντας υμίν πληρώσατε, καί τά δυσώδη πάθη μειώσατε.\nΔιαφθαρέντα, τοίς σαρκικοίς με ατοπήμασι, Λόγου τού αφθάρτου ένδοξοι Μαθηταί, διασώσατέ με ψάλλοντα. Ευλογημένος εί, εν τώ ναώ τής δόξης σου Κύριε.\nΧορός Αγγέλων, χορός Μαρτύρων καί Αποστόλων σου, Λόγε δυσωπούσι πάντοτε τήν πολλήν, ευσπλαγχνίαν σου φιλάνθρωπε, πάντας οικτείρησον, διά τής Θεοτόκου ως εύσπλαγχνος.\nΝέοι τρείς εν Βαβυλώνι, πρόσταγμα τυραννικόν, εις φλήναφον θέμενοι, εν μέσω φλογός ανεβόων, Ευλογητός εί Κύριε, ο Θεός τών Πατέρων ημών.\nΆγιε τόν εν Αγίοις, μόνον, πάντων ποιητήν, επαναπαυόμενον, αίτησαι ημάς αγιάσαι, καί καταπέμψαι πλούσια, εφ' ημάς τά ελέη αυτού.\nΌσιος ευθύς καί πράος, μέτριος καί ταπεινός, γενόμενος ένδοξε, ύψος πρός περίδοξον ήρθης, ιερωσύνης θαύματα, εκτελών καί τεράστια.\nΝόμους θείους συντηρήσας Όσιε, τούς τού Θεού, ναός καθαρώτατος ώφθης, όθεν σοι βοώμεν παμμάκαρ, Παρανομίας λύτρωσαι, από πάσης τούς δούλους σου.\nΚοίμησον επαναστάσεις παθών, εμής ψυχής, τή αγρύπνω δεήτης σει σου, δίδου μοι εγρήγορσιν Κόρη, τής ραθυμίας πόρρω, τόν νυσταγμόν απελαύνουσα.\nΧείρας εκπετάσας Δανιήλ, λεόντων χάσματα εν λάκκω έφραξε, πυρός δέ δύναμιν έσβεσαν, αρετήν περιζωσάμενοι, οι ευσεβείας ερασταί, Παίδες κραυγάζοντες. Ευλογείτε, πάντα τά έργα Κυρίου τόν Κύριον.\nΣτόματα πυρίπνοα Χριστού, οι τά απύλωτα στόματα φράξαντες, καί τό σωτήριον κήρυγμα, πανταχού νύν κατασπείραντες, στόματος λύκου νοητού, απολυτρώσασθε τούς βοώντας. Πάντα τά έργα υμνείτε τόν Κύριον.\nΣαλπίσατε κύκλω τής εμής, νενεκρωμένης ψυχής, εύηχοι σάλπιγγες, Χριστού Απόστολοι ένδοξοι, καί εκ τάφου απογνώσεως, καί ραθυμίας χαλεπής ταύτην εγείρατε, εις τό μέλπειν. Πάντα τά έργα υμνείτε τόν Κύριον.\nΕμέ τόν τούς νόμους σου Χριστέ, καταπατήσαντα νοός στρεβλότητι, εμέ τόν άσωτον Δέσποτα, τόν εις βάθη ολισθήσαντα, καί συνηθεία πονηρά αεί δουλεύοντα, μή παρίδης, τών μαθητών σου Χριστέ ταίς δεήσεσι.\nΜαρία κυρία τού παντός, κυριευθέντα με υπό τού όφεως, καί αμαρτάνοντα πάντοτε, ελευθέρωσον πρεσβείαις σου, καί καταδούλωσον Χριστώ, εν πολι τεία σεμνή, αναμέλπειν. Πάντα τά έργα υμνείτε τόν Κύριον.\nΡητορεύων τά θεία Νικόλαε, ανομούντων απύλωτα στόματα, περιφανώς ενέφραξας, καί Αρείου τής λύμης πολλούς ερρύσω, ορθοδόξως υμνούντας τόν Κύριον.\nΟ τής νίκης επώνυμος Άγιε, νικητάς ημάς δείξον πρεσβείαις σου, παθών γεννώντων θάνατον, παρανόμων ανθρώπων, γλώσσης δολίας, τούς πιστώς σε αεί λιτανεύοντας.\nΤήν σήν βοήθειαν τήν σωτήριον, καταπέμψαι ημίν παρακλήθητι, θαυματουργέ Νικόλαε, εν ημέρα ανάγκης, ηνίκα ταύτης, οι πιστώς σε αιτούντες δεόμεθα.\nΟρθοδόξως πιστοί προσκυνήσωμεν, τήν αγίαν Τριάδα δοξάζοντες, Πατέρα τόν Πανάγιον, τόν Υιόν καί τό Πνεύμα, αναβοώντες. Ευλογείτε υμνείτε τόν Κύριον.\nΣυμπαθείας τής σής με αξίωσον, συμπαθέστατον Λόγον κυήσασα, ευλογημένη Πάναγνε, καί εν ώρα τής δίκης πρόστηθι, ρύσαι, τής εκεί με Αγνή κατακρίσεως.\nΛίθος αχειρότμητος όρους, εξ αλαξεύτου σου Παρθένε, ακρογωνιαίος ετμήθη Χριστός, συνάψας τάς διεστώσας φύσεις, διό επαγαλλόμενοι, σέ Θεοτόκε μεγαλύνομεν.\nΛίθοι εκλεκτοί τού τεθέντος, εις κεφαλήν γωνίας λίθου, επωκοδομήσατε πάντων, πιστών καρδίας πέτρα τής Πίστεως, τού δυσμενούς Απόστολοι, οικοδομάς καταστρεψάμενοι.\nΛύειν καί δεσμεύειν λαβόντες, παρά Χριστού τήν εξουσίαν, λύσατε κακών μου τήν δέησιν, και τή αγάπη Χριστού συνδήσατε, καί Βασιλείας μέτοχον, Θεού εργάσασθε Απόστολοι.\nΘείαι τού Δεσπότου νεφέλαι, τήν ξηρανθείσάν μου καρδίαν, πάση πονηρά εργασία, ενθέοις όμβροις νύν καταρδεύσατε, καί καρποφόρον δείξατε, θεομακάριστοι Απόστολοι.\nΜετά τών Αγίων Αγγέλων, μετά τών θείων Αποστόλων, μετά τών ενδόξων Μαρτύρων, τόν σόν δυσώπει Υιόν καί Κύριον, Θεογεννήτορ Πάναγνε, κινδύνων σώσαι τάς ψυχάς ημών.\nΙάσεις αεί επι τελών ο τάφος σου, ευωδίας μύρον Όσιε, αναπηγάζει τοίς εν πίστει, καί πόθω προσιούσι Νικόλαε, ενθάπτων νοσημάτων επήρειαν, όθεν σε πάντες μακαρίζομεν.\nΩς ήλιος πάσαν φρυκτωρείς Νικόλαε, θεομάκαρ τήν υφήλιον, θείων θαυμάτων φρυκτωρίαις, τό σκότος τών δεινών περιστάσεων, διώκων ιεραίς μεσιτείαις σου, Αρχιερέων εγκαλλώπισμα.\nΣυνήθως οικτείρησον ημάς Νικόλαε, ταίς τού βίου περιστάσεσι, καί τών δαιμόνων ταίς απάταις, ανθρώπων πονηρών επηρείαις τε, δεινώς χειμαζομένους εκάστοτε, όπως σε πάντες μακαρίζωμεν.\nΗμέρας καί ώρας φοβεράς μνημόνευε, ώ ψυχή μου, ότι μέλλει σε άγειν εις κρίσιν ο Δεσπότης, καί κρίναί σου τά έργα τά κρύφια, καί βόησον αυτώ. Σώτερ σώσόν με, ταίς Νικολάου παρακλήσεσι.\nΦωνήν σοι τού θείου Γαβριήλ προσάγομεν, χαρμοσύνως, καί κραυγάζομεν. Χαίρε Παράδεισε, τό ξύλον εν μέσω τής ζωής έχων πάντοτε, περίδοξον τού Λόγου παλάτιον, χαίρε Παρθένε Παναμώμητε.\nΤούς αγραμμάτους Μαθητάς, τό Πνεύμά σου τό Άγιον παιδευτάς ανέδειξε, Χριστέ ο Θεός, καί τή πολυφθόγγω αρμονία τών γλωσσών, τήν πλάνην κατήργησεν, ως παντοδύναμος.\nΔιά ξύλου ο Αδάμ, Παραδείσου γέγονεν άποικος, διά ξύλου δέ Σταυρού ο Ληστής Παράδεισον ώκησεν, ο μέν γάρ γευσάμενος, εντολήν ηθέτησε τού ποιήσαντος, ο δέ συσταυρούμενος, Θεόν ωμολόγησε τόν κρυπτόμενον. Μνήσθητί μου βοών, εν τή Βασιλεία σου.\nΤού Ποιμένος καί Αμνού, λογικά υπάρχοντες θρέμματα, μέσον λύκων παρ' αυτού, ως αμνοί σοφοί απεστάλητε, τώ θείω κηρύγματι, τήν αυτών μετάγοντες αγριότητα, πρός τήν ημερότητα, τής Πίστεως κράζοντες, ακλινεί λογισμώ. Μνήσθητι καί ημών Σωτήρ, εν τή Βασιλεία σου.\nΔιελθόντες τά τής γής, Μαθηταί Κυρίου πληρώματα, ως αστέρες φαεινοί, τόν σκοτασμόν τής πλάνης ελύσατε, καί φέγγος σωτήριον, τοίς πεπλανημένοις εναπηστράψατε, διό μακαρίζομεν, υμάς Χριστοκή ρυκες εξαιτούμενοι, πρεσβεύειν υπέρ ημών, πάντοτε πρός Κύριον.\nΘανατούμενοι Σοφοί, καί πυρί ενύλω φλεγόμενοι, κατεφλέξατε πικράς πολυθεϊας ύλην μακάριοι, καί νύν αναβλύζετε, ιαμάτων ρείθρα τοίς προσπελάζουσιν, ημίν μετά πίστεως, θερμώς ανακράζουσι καί βοώσι Χριστώ. Μνήσθητι καί ημών, εν τή Βασιλεία σου.\nΑποσκοπούντες λογισμώ, καί διανοίας νήφοντες είπωμεν, τώ εν Υψίστοις σύν Πατρί, καθεζομένω άμα καί Πνεύματι. Τριάς η αχώριστος, η τό πάν τώ λόγω πρίν υποστήσασα, καί πάντας φωτίζουσα, τούς ευλαβεία καί πίστει σοι κράζοντας. Μνήσθητι καί ημών, εν τή Βασιλεία σου.\nΑποστόλων χαρμονή, καί Αθλοφόρων στέφος αμάραντον, χρηματίζεις αληθώς, Θεογεννήτορ Κόρη πανάμωμε, μεθ' ών ημίν αίτησαι, τών πταισμάτων Δέσποινα απολύτρωσιν, καί βίου διόρθωσιν, τοίς πίστει αιτούσί σε καί βοώσί σοι. Χαίροις παναληθώς αγαθών θησαύρισμα.


ΨΙΛΑ ΓΡΑΜΜΑΤΑ: Ο ΠΡΙΓΚΙΠΑΣ ΠΟΥ ΔΕΝ ΕΓΙΝΕ ΠΟΤΕ ΒΑΣΙΛΙΑΣ...\nΉταν Δεκέμβριος του 1977 όταν ο Ντούσαν Μπάγεβιτς έκανε το επίσημο ντεμπούτο του με τη φανέλα της Α.Ε.Κ.. Ο Δικέφαλος κατακτά το νταμπλ, ενώ την επόμενη χρονιά διατηρεί τα κεκτημένα αλλά μόνο στο πρωτάθλημα. Το 1988, η Α.Ε.Κ. υποδέχεται και πάλι τον Μπάγεβιτς αυτή τη φορά όμως ως προπονητή. Στη θέση αυτή ο Σέρβος θα μείνει μέχρι και το 1996. Συγκομιδή, ακόμη τέσσερα πρωταθλήματα, ένα κύπελλο Ελλάδας, ένα Super cup και ένα league cup. Συγχρόνως, γίνεται η πρώτη ελληνική ομάδα που πέρασε στους ομίλους του Champions League. Ο Ντούσαν Μπάγεβιτς, επικαλούμενος λόγους ή δικαιολογίες αποχωρεί από την ομάδα με την οποία κατέκτησε δέκα τίτλους και πολλές ευρωπαϊκές επιτυχίες. Ο Μπάγεβιτς την τελευταία δεκαετία ήρθε και έφυγε άλλες δύο φορές από τον κιτρινόμαυρο πάγκο χωρίς όμως αυτή τη φορά να επαναλάβει προηγούμενους άθλους. Σε 86 χρόνια ιστορίας, η Αθλητική Ένωση Κωνσταντινουπόλεως κατέκτησε 27 τίτλους εκ των οποίων οι δέκα, με τον έναν ή τον άλλον τρόπο φέρουν και το όνομα του Ντούσαν Μπάγεβιτς. Τον άνθρωπο που κάποιοι τόλμησαν να σηκώσουν το χέρι τους και να τον χτυπήσουν, να τον σπρώξουν. Τον άνθρωπο που κάποιοι τόλμησαν να ανοίξουν το στόμα τους και να τον βρίσουν. Τον άνθρωπο που αποτελεί τη ζωντανή ιστορία της Α.Ε.Κ. Τον άνθρωπο που ζήτησε συγγνώμη.. Ο Ντούσαν Μπάγεβιτς δε φεύγει ως αποτυχημένος από την Α.Ε.Κ. γιατί η ομάδα βρίσκεται στον "πάτο" του βαθμολογικού πίνακα με μόλις τέσσερις βαθμούς σε τέσσερις αγωνιστικές. Φεύγει ως αποτυχημένος γιατί ο τέως πλέον και όχι πρώην προπονητής της Α.Ε.Κ. όπως τις προηγούμενες φορές, φεύγει από την ομάδα χωρίς να καταφέρει να γίνει από πρίγκιπας, βασιλιάς στο βασίλειο του.. την Α.Ε.Κ...\nΑναρτήθηκε από ΠΕΤΡΟΣ ΠΕΤΡΟΥΣΗΣ στις 13:20\nΑνώνυμος 27 Σεπτεμβρίου 2010 - 3:27 μ.μ.\nΑΥΤΟΣ ΗΤΑΝ ΕΠΑΓΓΕΛΑΜΤΙΑΣ ΠΡΟΠΟΝΗΤΗΣ ΚΑΙ ΟΧΙ ΕΠΑΓΓΕΛΜΑΤΙΑΣ ΟΠΑΔΟΣ\nΑνώνυμος 27 Σεπτεμβρίου 2010 - 4:11 μ.μ.\nΠες τα ρε Πίτερ γαμώτο! Σούπερ το αρθράκι, συνέχισε έτσι.\nΑνώνυμος 27 Σεπτεμβρίου 2010 - 4:47 μ.μ.\nTon anthrwpo pou zhthse signwmh....apo tote pou fghke h sygnwmh xathike to filotimo...kai apo filotimo tpt allo o Prigkipas....o opoios gia 30 argyria poulise thn omada tou kai phge stom mhsito antipalo...kai then tha tou elege kaneis tpt an den poulouse opadiliki...giati otan to paizeis opados mias omadas den mporeis apla gia ta lefta na feygeis kai na thn afhneis...ayto ekane o kyrios Mpagebits kai kala ekanan kai ton ebrizan...oxi kai na ton xtypisoun omws ennoeite....alla me mia sygnwmh kyrie Bagevits den ginete tpt...fysika kai tha efeyge...sta dyskola panta etsi kanei...einai deilos kai panw ap ola fulargiros...STO KALO KYRIE BAGE...STO KALO KAI NA MAS GRAFEIS...\nΑνώνυμος 27 Σεπτεμβρίου 2010 - 7:37 μ.μ.\noust re bagevic.de se thelame pote kai oute se theloyme. na pas stin agapimeni sou omada tora na zitianecis merokamato oust\nΑνώνυμος 27 Σεπτεμβρίου 2010 - 10:45 μ.μ.\nΕΙΝΑΙ ΝΤΡΟΠΗ ΓΙΑ ΤΗΝ ΑΕΚ ΚΑΙ ΓΙΑ ΤΟΝ ΚΟΣΜΟ ΤΗΣ Η ΣΥΜΠΕΡΙΦΟΡΑ ΠΡΟΣ ΤΟ ΠΡΟΣΩΠΟ ΤΟΥ ΜΠΑΓΕΒΙΤΣ.ΕΟΥΣΤΣΙ ΚΑΤΑΣΤΡΑΦΗΚΑΝ ΤΗΝ ΤΕΛΕΥΤΑΙΑ 20ΤΙΑ ΜΕ ΤΟ ΝΑ ΒΛΕΠΟΥΝ ΕΧΘΡΟΥΣ ΠΡΟΔΟΤΕΣ ΚΑΙ ΡΟΥΦΙΑΝΟΥΣ .ΑΣ ΚΟΙΤΑΞΟΥΝ ΤΩΡΑ ΝΑ ΣΗΚΩΣΟΥΝ ΤΗΝ ΟΜΑΔΑ ΤΟΥΣ ΑΛΛΑ ΠΩΣ ΜΕ ΥΠΑΛΛΗΛΟΥΣ ΠΡΟΕΔΡΟΥΣ Η' ΜΕ ΤΗΝ ΗΡΕΜΙΑ ΠΟΥ ΘΑ ΤΟΥΣ ΦΕΡΕΙ Η ΑΠΟΜΑΚΡΥΝΣΗ ΤΟΥ ΠΡΟΠΟΝΗΤΗ ΤΟΥΣ.ΕΙΝΑΙ ΑΧΑΡΙΣΤΟΙ ΔΕΝ ΤΟΥΣ ΕΦΤΑΙΓΕ Ο ΤΡΟΧΑΝΑΣ Η ΕΝΙC Ο ΣΤΑΘΗΣ Ο ΚΟΜΝΗΝΟΣ Ο ΝΙΚΟΛΑΙΔΗΣ ΚΑΙ ΤΟΥΣ ΕΦΤΑΙΓΕ Ο ΜΠΑΓΕΒΙΤΣ ......Α


Μαθαίνοντας τους υπολογιστές να μιλάνε! | Fortunegreece.com\nΜαθαίνοντας τους υπολογιστές να μιλάνε!\nΤο να εξηγήσεις στους υπερ-υπολογιστές την καθομιλουμένη, ίσως αποτελεί το υπέρτατο όριο στην ευφυΐα των μηχανών.\nτου Μίκαλ Λεβ-Ραμ\nΗ επιστημονική δοκιμή για να καταλάβει κάποιος αν ένας υπολογιστής μπορεί να «σκεφτεί» είναι εκπληκτικά απλή: Μπορεί να κουτσομπολέψει; Το αποκαλούμενο και τεστ Turing λέει ότι ένας υπολογιστής που είναι ικανός να συμμετάσχει σε μία φυσιολογική συζήτηση χωρίς να προδώσει την πραγματική του ταυτότητα μπορεί να θεωρηθεί ευφυής. Μέχρι τώρα, κανένα μηχάνημα δεν έχει περάσει το τεστ.\nΟ Έρικ Μπράουν, ερευνητής στην IBM, έχει αναλάβει να ανατρέψει αυτή την κατάσταση. Ο 45χρονος επιστήμονας είναι ο ιθύνων νους πίσω από τον Watson, τον υπερ-υπολογιστή που σάρωσε τους ανθρώπινους αντιπάλους του στο Jeopardy! το 2011. Μέχρι σήμερα, η μεγαλύτερη δυσκολία για τον Μπράουν, ως εκπαιδευτής ενός μηχανήματος, δεν είναι να το διδάξει περισσότερα πράγματα αλλά να το βοηθήσει να καταλάβει τις λεπτές αποχρώσεις της γλώσσας, και ιδιαίτερα της καθομιλουμένης. «Ως άνθρωποι, δεν καταλαβαίνουμε πόσο αμφίσημη είναι η επικοινωνία μας», λέει.\nΓια παράδειγμα, πριν από δύο χρόνια ο Μπράουν προσπάθησε να διδάξει στον Watson το Urban Dictionary (Λεξικό της Πόλης). Η δημοφιλής ιστοσελίδα περιέχει ορισμούς όρων που προέρχονται από την αργκό των πόλεων, και εκεί μπορεί κάποιος να βρει από συντομογραφίες μέχρι ιδιωματισμούς.\nΌμως, ο Watson δεν μπορούσε να ξεχωρίσει ανάμεσα στην ευγενική και τη χυδαία γλώσσα – και το Urban Dictionary είναι γεμάτο χυδαίες λέξεις και φράσεις. Ο Watson απέκτησε και κάποιες κακές συνήθειες διαβάζοντας τη Wikipedia. Σε κάποια τεστ χρησιμοποίησε ως και τη λέξη «σκατ…» απαντώντας στην ερώτηση ενός ερευνητή.\nΤελικά, η 35μελής ομάδα του Μπράουν δημιούργησε ένα φίλτρο για να αποτρέπει τον Watson από το να βρίζει και έσβησε το Urban Dictionary από τη μνήμη του. Όμως, οι δοκιμές δείχνουν το πόσο δύσκολο θα είναι να αποκτήσει η τεχνητή ευφυΐα τη δυνατότητα φυσιολογικής επικοινωνίας. Τώρα ο Μπράουν εκπαιδεύει τον Watson για το ρόλο του διαγνωστικού εργαλείου σε νοσοκομεία. Ευτυχώς, εκεί δεν χρειάζεται να μιλάει αργκό.


Newsorama: Έγκλημα στη Μεσαρά: Το απόγευμα η κηδεία του 40χρονου κτηνοτρόφου\nNewsorama > Ελλάδα > Έγκλημα στη Μεσαρά: Το απόγευμα η κηδεία του 40χρονου κτηνοτρόφου\nΠου στρέφονται οι έρευνες της ΕΛ.ΑΣ. — Ο 39χρονος βρισκόταν στην αυλή του σπιτιού του όταν δέχτηκε 5 πυροβολισμούς από κυνηγετικό όπλο\nΟ δράστης ή οι δράστες φαίνεται πως είχαν στήσει καρτέρι σε χώρο απέναντι από το σπίτι και περίμεναν την κατάλληλη στιγμή για να χτυπήσουν το θύμα τους. Μάλιστα πρώτα πυροβόλησαν προς την πλευρά του ποιμνιοστασίου του θύματος όπου εκεί βρίσκονταν ο αλλοδαπός βοσκός-βοηθός χωρίς ωστόσο να τραυματιστεί, ενώ περίμεναν τη σύζυγο του να φύγει πρώτα με τα δυο παιδιά.\nΑυτό που εξετάζουν προσεκτικά οι αξιωματικοί της ΕΛ.ΑΣ. είναι ο τρόπος με τον οποίο δολοφονήθηκε το θύμα. Αυτός που πυροβόλησε ήθελε να τον σκοτώσει! Ο τρόπος με τον οποίο κινήθηκε ο δράστης δηλώνει το μένος που είχε για τον 40χρονο και αυτό που ερευνούν τώρα προσεκτικά και προσπαθούν να συγκεντρώσουν στοιχεία και μαρτυρίες είναι με ποιον είχε διαφορές ο 39χρονος.


Εχθροί πυρηνόκαρπων - GAIApedia\n1 Aculus fockeui\n2 Aculus comutus\n3 Acalitus phloeocoptes\n4 Hyalopterus pruni\n5 Αλευρώδης αφίδα ροδακινιάς\n6 Πράσινη μελίγκρα ροδακινιάς\n7 Λεκάνιο ροδακινιάς\n8 Monosteira unicostata\n9 Βαμβακάδα ροδακινιάς\n10 Sphaerolecanium prunastri\n13 Οπλοκάμπη δαμασκηνιάς\n14 Καρπόκαψα ροδακινιάς\n16 Κίτρινος τετράνυχος\nΠροσβολή Aculus fockeui σε φύλλα δαμασκηνιάς\nΕίδος διαδεδομένο περισσότερο σε ψυχρές περιοχές της Ευρώπης και Αμερικής όπου προσβάλλει κατά κανόνα κερασιές και δαμασκηνιές. Διαχειμάζει ως δευτερόγυνο σε προφυλαγμένες περιοχές (λέπια οφθαλμών, ρυτίδωμα φλοιού κυρίως επί ή κοντά στην ακραία βλάστηση). Με την έκπτυξη των οφθαλμών την άνοιξη τα δευτερόγυνα προσβάλλουν τα πολύ νεαρά φύλλα και αρχίζουν να ωοτοκούν. Ακολουθεί ένας αριθμός γενεών με πρωτόγυνα, ήδη όμωε από τα μέσα του καλοκαιριού εμφανίζονται τα νέα δευτερόγυνα.\nΠροκαλεί στα πολύ νεαρά φύλλα κίτρινες κηλίδες που είναι πάρα πολύ μικρές και κάπως διάχυτες ή μεγαλύτερες (1-2mm διαμέτρου) με σαφή όρια. Στους πράσινους κλαδίσκους οι κηλίδες είναι πιο ελλειψοειδείς και σχετικά μεγαλύτερες από ότι στα φύλλα. Ανά φύλλο μπορεί να υπάρχουν μέχρι και 50 κηλίδες για παράδειγμα το οποίο τότε εμφανίζεται ελαφρώς συνεστραμμένο και κατσαρωμένο. Σε ισχυρή προσβολή η βλάστηση καθηλώνεται και παρουσιάζεται καχεκτική. Τα ακάρεα τρέφονται στην κάτω επιφάνεια των φύλλων.\nΓια την καταπολέμηση συνιστάται επέμβαση με ελαφρά έλαια λίγο πριν την έκπτυξη των οφθαλμών. Σε περίπτωση που υπάρχει συνέχιση της προσβολής, χρησιμοποιούνται ακαρεοκτόνα. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΤο είδος αυτό, σχεδόν ίδιο μορφολογικά με το Aculus fockeui είναι όμως πολύ περισσότερο διαδεδομένο και σε θερμότερες περιοχές του κόσμου. Αποβαίνει επιζήμιο σε ροδακινιές και αμυγδαλιές.\nΔιαχειμάζει ως δευτερόγυνο κυρίως γύρω από τους δευτερεύοντες οφθαλμούς που βρίσκονται στα τελευταία 13-15cm της ακραίας βλάστησης. Με την έκπτυξη των οφθαλμών την άνοιξη τα δευτερόγυνα προσβάλλουν τα πολύ νεαρά φύλλα και αρχίζουν να ωοτοκούν. Ακολουθεί ένας αριθμός γενεών με πρωτόγυνα, τα δε νέα δευτερόγυνα εμφανίζονται αρκετά αργά (Σεπτέμβριο-Οκτώβριο), όταν δηλαδή δεν σχηματίζονται νέα φύλλα.\nΤο γεγονός αυτό ότι η ροδακινιά συνεχίζει να σχηματίζει νέα φύλλα καθ' όλη την διάρκεια του καλοκαιριού ευνοεί την συνεχή ανάπτυξη του πληθυσμού του ακάρεος αυτού. Η ζημιά στα πολύ νεαρά φύλλα εμφανίζεται ως κίτρινη κηλίδωση που μπορεί να εκληφθεί ως ίωση. Τα φύλλα χαρακτηριστικά διπλώνουν προς τα πάνω και τούτο συμβαίνει κυρίως στις ποικιλίες που δε φέρουν τα νεκταρίνια στην βάση των φύλλων τους. Στα παλαιότερα φύλλα δεν παρουσιάζεται η ως άνω κηλίδωση αλλά ένας χαρακτηριστικός ασημόχρους μεταχρωματισμός. Τρέφεται και στις δύο επιφάνειες του φύλλου. Τα προσβεβλημένα δέντρα χάνουν την ευρωστία τους, παράγουν μικρότερους ροδάκινο ή εμφανίζουν πρόωρη φυλλόπτωση ή και καρπόπτωση.\nΣυνίσταται επέμβαση τον χειμώνα ή λίγο πριν την έκπτυξη των οφθαλμών με ελαφρά έλαια. Αργότερα όμως έαν υπάρχει συνέχιση της προσβολής χρησιμοποιούνται ακαρεοκτόνα. Το είδος αυτό είναι επίσης ευαίσθητο στο θείο. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΠροσβολή δαμασκηνιάς από Acalitus phloeocoptes\nΕίδος που προσβάλλει την δαμασκηνιά και την αμυγδαλιά. Προκαλεί τον σχηματισμό κηκίδων. Τα θηλυκά διαχειμάζουν στις ξυλοποιημένες κηκίδες από τις οποίες αργότερα (νωρίς την άνοιξη) και μέσω ρωγμών που παρουσιάζουνται μετακινούνται στους νέους οφθαλμούς κάτω από τα λέπια των οποίων και τρέφονται. Τα κύτταρα κοντά στη βάση των οφθαλμών αρχίζουν τότε να πολλαπλασιάζονται και αργότερα, εμφανείς μαλακοί όγκοι διαφόρων μεγεθών και σχημάτων αναπτύσσονται γύρω από τους οφθαλμούς. Οι κηκίδες σχηματίζονται ως αποτέλεσμα της συνένωσης πολλών μικρών κελλιών και είναι αδιάβροχοι. Κατά τον Μάΐο, κάθε κελλί στην κηκίδα περιέχει μόνο 1 θηλυκό ακάρι, το οποίο γεννά περίπου 20-25 ωά. Τα ωά αυτά εκκολάπτονται αρχές Ιουνίου και τα ακμαία της 1ης γενιάς εμφανίζονται τα μέσα Ιουνίου. Ακολουθεί ανά 3 εβδομάδες, ένας αριθμός γενεών, έτσι ώστε κάθε κελί μπορεί να περιέχει 1-5.000 ακάρεα και ωά. Η ωοτοκία σταματά περί τα τέλη Οκτώβρη και η διάδοση γίνεται με τον αέρα ή με έντομα και πτηνά.\nΣτην αμυγδαλιά οι κηκίδες είναι μη ομοιόμορφου σχήματος και μεγέθους. Τα λογχοειδή παραμορφώνονται. Ως αποτέλεσμα της δράσης του ακάρεος η φυσιολογία του δέντρου διαταράσσεται, παρατηρείται προοδευτική εξασθένηση, μη σχηματισμός καρποφόρων οφθαλμών και τελικά ξήρανση όλου του δέντρου (μετά από περίπου 4 χρόνια).\nΣτη δαμασκηνιά οι κηκίδες, μεμονωμένες ή πολλές μαζί γύρω από τους οφθαλμούς, είναι όλες σφαιροειδούς μεγέθους 1,3-1,8mm περίπου, ξυλοποιούνται και παραμορφώνουν τα λογχοειδή, η παραγωγή μειώνεται αλλά η ζημιά δεν είναι τόσο σοβαρή όσο στην αμυγδαλιά.\nΓια την καταπολέμηση θα πρέπει να γίνει ψεκασμός με ακαρεοκτόνα, ώστε να καταστραφούν τα ακάρεα πριν εγκατασταθούν οι κηκίδες. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΔιαχειμάζει συνήθως ως αυγό στα πυρηνόκαρπα. Μετά από ένα αριθμό εαρινών γενεών, πτερωτά άτομα μεταναστεύουν στα αγριοκάλαμα και καλάμια όπου ακολουθούν χειμερινές γενεές. Το φθινόπωρο τα πτερωτά επιστρέφουν στα Prunus για να παραχθούν τα έμφυλα θηλυκά που θα δώσουν τα χειμερινά αυγά. Προσβάλει κυρίως την κάτω επιφάνεια των φύλλων χωρίς να προκαλεί κατσάρωμα αλλά μπορεί να προκαλέσει και πρόωρη καρπόπτωση. Προκαλεί συστροφή των φύλλων, νέκρωση φύλλων και ατροφία, σκίσιμο και πτώση καρπών όταν προσβάλει και τους καρπούς. Για την καταπολέμηση του εχθρού αυτού χρησιμοποιούνται κυρίως εντομοκτόνα επαφής. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΑλευρώδης αφίδα ροδακινιάς\nΗ αλευρώδης αφίδα (Hyalopterus amygdali) είναι από τους συχνότερους εχθρούς των πυρηνόκαρπων και ιδιαίτερα της ροδακινιάς. Προσβάλλει όμως και την αμυγδαλιά και λιγότερο την βερυκοκκιά.\nΣτις εύκρατες περιοχές ο βιολογικός κύκλος του συμπληρώνεται σε δύο διαφορετικούς ξενιστές, δηλαδή πολλαπλασιάζεται με κυκλική παρθενογένεση. Τα χειμερινά αυγά εναποτίθενται το φθινόπωρο και κατά προτίμηση στη βάση των οφθαλμών νεαρών κλάδων (συνήθως ενός έτους) στους πρωτεύοντες ξενιστές, κυρίως ροδακινιά και αμυγδαλιά, από τα έμφυλα θηλυκά. Τα αυγά εκκολάπτονται νωρίς την άνοιξη, Μάρτιο με αρχές Απριλίου, ανάλογα με τις κλιματικές συνθήκες.\nΟι νεοεκκολαπτόμενες νύμφες μετακινούνται και εγκαθίστανται στην κάτω επιφάνεια των νεοεκπτυσσόμενων φύλλων όπου αρχίζουν να τρέφονται και αφού συμπληρώσουν την ανάπτυξη τους καθίστανται ενήλικα. Ακολουθούν γύρω στις 3 - 4 παρθενογενετικές γενεές κατά τη διάρκεια Απριλίου - Μαΐου. Οι αφίδες σχηματίζουν στην κάτω επιφάνεια των φύλλων πολυπληθείς και πυκνές αποικίες, στην αρχή περιορίζονται κατά μήκος του κεντρικού νεύρου και προς το μέρος του μίσχου, αργότερα όμως εκτείνονται και καταλαμβάνουν το μεγαλύτερο μέρος του ελάσματος.\nΚατά το Μάιο εμφανίζονται τα πτερωτά άτομα τα οποία αρχίζουν να μεταναστεύουν στους δευτερεύοντες ξενιστές, τα καλάμια, εγκαθίστανται στην άνω επιφάνεια των φύλλων όπου αρχίζουν να γενούν και δημιουργούν τις αποικίες τους. Στη συνέχεια, διασπείρονται μέσω πτερωτών ατόμων σε άλλα καλάμια και συμπληρώνουν ικανό αριθμό γενεών πάνω στους ξενιστές αυτούς μέχρι το φθινόπωρο. Τότε εμφανίζονται τα μεταναστευτικά του φθινοπώρου, τα οποία είναι πτερωτά θηλυκά και τα πτερωτά αρσενικά. Τα πτερωτά θηλυκά μεταναστεύουν πρώτα στους πρωτεύοντες ξενιστές και δίνουν άπτερα θηλυκά ωοτόκα, τα οποία συζεύγυνται με τα αρσενικά πτερωτά τα οποία έχουν ήδη και αυτά μεταναστεύσει στους πρωτεύοντες ξενιστές και τα θηλυκά γεννούν τα χειμερινά αυγά.\nΤο είδος αυτό δεν προκαλεί έντονες συστροφές και παραμορφώσεις στα φύλλα που περιτυλίσσονται κατά τον επιμήκη άξονα τους, κατά τη μία ή την άλλη πλευρά και είναι δυνατόν να υποστούν ελαφρά πάχυνση και αποχρωματισμό.\nΧρησιμοποιούνται διασυστηματικά εντομοκτόνα για την καταπολέμηση του εχθρού αυτού όπου γίνεται ψεκασμός του φυλλώματος με την εμφάνιση της προσβολής. Σε περίπτωση επανεμφάνισης του εχθρού γίνεται επανάληψη το νωρίτερο 28 ημέρες μετά τον πρώτο ψεκασμό. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΠράσινη μελίγκρα ροδακινιάς\nΠράσινη αφίδα σε φύλλο ροδακινιάς\nΗ πράσινη μελίγκρα (Myzus persicae) είναι από τα πιο διαδεδομένα στο κόσμο και πολυφάγα είδη αφίδας. Συναντάται σε όλες τις Ηπείρους και σε πολλές χώρες. Κατάγεται πιθανόν από την Ασία όπως και η ροδακινιά που είναι και ο κύριος ξενιστής της. Είναι εξαιρετικά πολυφάγο είδος. Προσβάλει περισσότερα από 400 είδη φυτών και ευθύνεται για τη μεταφορά πάνω από 100 ιώσεων στα φυτά.\nΤο είδος αυτό, σε περιοχές όπου ο χειμώνας είναι σχετικά ψυχρός, όπως συμβαίνει σε χώρες της Ευρώπης, διαχειμάζει ως χειμερινό αυγό που εναποτίθεται συνήθως στη βάση των οφθαλμών νεαρών κλαδιών της ροδακινιάς, που είναι ο κύριος ξενιστής, και σπανιότερα άλλων πυρηνόκαρπων. Τα χειμερινά αυγά, συνήθως 4-6 ανά θηλυκό, βρίσκονται στους οφθαλμούς ή σε εσοχές αδρών μερών του φλοιού. Νωρίς την άνοιξη, κατά το Μάρτιο, τα αυγά εκκολάπτονται και εμφανίζονται τα νεαρά άτομα τα οποία μετακινούνται στα εκπτυσσόμενα νεαρά φύλλα, αρχίζουν να τρέφονται και εξελίσσονται σε άπτερα παρθενογενετικά θηλυκά, που αποτελούν τα καλούμενα θεμελιωτικά (fundatrices).\nΤα ενήλικα πλέον θηλυκά αρχίζουν να γεννούν νεαρές νύμφες, συμπληρώνονται σε 3-4 παρθενογενετικές γενεές, τα άτομα των οποίων εγκαθίστανται στους νεαρούς βλαστούς και μάλιστα στην κάτω επιφάνεια των νεαρών φύλλων. Το αναπαραγωγικό δυναμικό κάθε θηλυκού είναι γύρω τις 60 νύμφες, αριθμός που εξαρτάται από το είδος του φυτού ξενιστή και από τη φυσιολογική κατάσταση του φυτικού τμήματος πάνω στο οποίο τρέφεται. Το Μάϊο, και ανάλογα με τις κλιματικές συνθήκες της περιοχή εμφανίζονται τα πτερωτά μεταναστευτικά άτομα, αρχικά λίγα αλλά αργότερα περισσότερα, τα οποία μεταναστεύουν στους δευτερεύοντες ξενιστές.\nΣε περιοχές με σχετικά ζεστό χειμώνα, όπως το Ισραήλ, το έντομο αναπαράγεται παρθενογενετικά (αγενώς) όλες τις εποχές του έτους, χωρίς να χρειάζεται να γεννηθούν τα χειμερινά αυγά. Τα πτερωτά μεταναστευτικά άτομα διασπείρονται στους δευτερεύοντες ξενιστές και αρχίζουν να γεννούν τους απογόνους τους, συμπληρώνεται δε ικανός αριθμός παρθενογενετικών γενεών έως το επόμενο φθινόπωρο. Στους δευτερεύοντες ξενιστές μπορεί ν’ αναπτυχθούν μεγάλοι πληθυσμοί και να προξενήσουν αξιοσημείωτες ζημιές στις καλλιέργειες. Υπάρχουν όμως πολλές περιπτώσεις όπου μικρός αριθμός πτερωτών ατόμων μπορεί να προκαλέσει μεγάλη ζημιά στη καλλιέργεια, λόγω του ότι το είδος αυτό είναι αποτελεσματικός φορέας διαφόρων ιώσεων στα φυτά.\nΚατά το φθινόπωρο, και ανάλογα με τις κλιματολογικές συνθήκες της περιοχής, εμφανίζονται τα πτερωτά φυλογόνα άτομα τα οποία μεταναστεύουν από τους δευτερεύοντες ξενιστές στη ροδακινιά ή και σπανιότερα σε άλλα πυρηνόκαρπα. Εκεί, τα πτερωτά φυλογόνα γεννούν παρθενογενετικά τα έμφυλα θηλυκά άτομα. Τα αρσενικά, συνήθως γεννώνται στους δευτερεύοντες ξενιστές και μεταναστεύουν στο κύριο ξενιστή μετά από μερικές ημέρες ύστερα από τη μετανάστευση των φυλογόνων. Τα θηλυκά συζευγνύονται με τα αρσενικά και στη συνέχεια τα θηλυκά εναποθέτουν 5-10 χειμερινά αυγά στη βάση των οφθαλμών όπως αναφέρθηκε παραπάνω. Η πράσινη αφίδα είναι ανθεκτικό στο κρύο και μπορεί να αναπτύσσεται σε θερμοκρασίες μεταξύ 5oC και 30oC. Στους 25oC τα θηλυκά ζουν κατά μέσο όρο 25 μέρες και γεννούν 60 προνύμφες.\nΟι αφίδες που ζουν και τρέφονται στην κάτω επιφάνεια των φύλλων της ακραίας βλάστησης προκαλούν κιτρίνισμα, έντονη συστροφή και παραμόρφωση αυτών, ανωμαλίες οι οποίες συνεπάγονται τι μη φυσιολογική λειτουργία τους. Σε εντονότερες προσβολές επέρχεται η ξήρανση των φύλλων, η πτώση τους και η παντελής ανάσχεση της ανάπτυξης της ακραίας βλάστησης ή και η ξήρανσή της. Η μη κανονική ανάπτυξη της ακραίας βλάστησης έχει ιδιαίτερη σημασία για τα μικρής ηλικίας δένδρα, ή δε ζημιά που προξενείτε στα φύλλα των μεγαλύτερης ηλικίας δένδρων μειώνει ποσοτικά και ποιοτικά την αναμενόμενη παραγωγή. Προσβάλει οφθαλμούς και άνθη προκαλώντας αναστολή της ακραίας βλάστησης και μερική ξήρανση της. Μπορεί επίσης να προσβάλει και τις ποικιλίες της νεκταρινιάς.\nΚατά τα φαινολογικό στάδιο της έκπτυξης των οφθαλμών έως την πράσινη κορυφή (χρονική περίοδος περίπου μέσα Μαρτίου) εμφανίζονται σαν συμπτώματα καρούλιασμα της ακραίας βλάστησης και μελιτωδη αποχωρήματα και απαιτείται ψεκασμός με εγκεκριμένες δραστικές ουσίες (Chlorpyrifos, Chlorpyrifos-methyl, Thiamethoxan, Paraffin oil). Κατά το φαινολογικό στάδιο της εμφάνισης των καρπιδίων (περίπου τέλη Απριλίου - αρχές Μαΐου) παρουσιάζονται τα ίδια συμπτώματα και χρησιμοποιούνται οι ίδιες δραστικές ουσίες που καταγράφηκαν και παραπάνω.\nΌσο αφορά το πρωτόκολλο λήψης παρατηρήσεων στον αγρό και ποσοτικοποίησης της έντασης, γίνονται παρατηρήσεις συχνότητας προσβολών σε βλαστούς. Οι πρώτες αφίδες εγκαθίστανται με την εκκόλαψη των χειμερινών αυγών στη νέα βλάστηση. Γίνεται έλεγχος 10 βλαστικών οργάνων σε κάθε ένα από 10 τυχαία δένδρα και οι παρατηρήσεις κάθε 3-4 ημέρες. Τα είδη παγίδων που χρησιμοποιούνται είναι κίτρινες κολλητικές παγίδες.\nΤο Μ. persicae είναι από τα είδη εκείνα των οποίων πληθυσμοί έχουν αναπτύξει ανθεκτικότητα σε διάφορα εντομοκτόνα ή και ομάδες αυτών. Το γεγονός αυτό, εκτός της γενικότερης ανάγκης μείωσης των εντομοκτόνων επεμβάσεων για τους γνωστούς λόγους βιολογικής ισορροπίας των αγροοικοσυστημάτων και δημόσιας υγείας, καθιστά επιτακτική την ανάγκη για αντιμετώπιση του είδους αυτού με μέσα και μεθόδους που να είναι αποτελεσματικές και να μπορούν να εφαρμοσθούν στα πλαίσια της ολοκληρωμένης αντιμετώπισης. Πολλοί παραγωγοί εφαρμόζουν τη φυσική μέθοδο καταπολέμησης που είναι με νερό και σαπούνι (1 λίτρο νερό και 2 κουταλιές υγρό πράσινο ή λευκό σαπούνι) σε δοχείο ψεκασμού και ψεκάζουμε 1-2 φορές την εβδομάδα τα προσβεβλημένα φύλλα. Επιπλέον και η χρήση θερινού πολτού είναι αποτελεσματική αλλά δεν θα πρέπει να γίνεται εφαρμογή του κατά τη διάρκεια ισχυρών ανέμων ή πολύ υψηλών θερμοκρασιών.\nΠροσβολή ροδακινιάς από Eulecanium corni\nΤο λεκάνιο (Eulecanium corni) είναι σημαντικός εχθρός που προσβάλλει την ροδακινιά. Διανύουν τον χειμώνα ως νύμφες 2ης ηλικίας πάνω στους κλάδους. Την άνοιξη, μετά από την δεύτερη έκδυση φθάνουν στην ωριμότητα και το Μάϊο εναποθέτουν παρθενογενετικά ένα μεγάλο αριθμό αυγών κάτω από το σώμα τους που γίνεται κοίλο. Οι νύμφες μεταφέρονται στην κάτω επιφάνεια των φύλλων της ροδακινιάς. Το φθινόπωρο πριν από την πτώση των φύλλων μετακομίζουν στους κλάδους. Το E. corni έχει μία γενιά το έτος.\nΤα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nMonosteira unicostata σε φύλλο κερασιάς\nΑποτελεί έναν από τους σημαντικότερους εχθρούς που προσβάλλει την αμυγδαλιά και την κερασιά\nΣυμπληρώνει 3 γενεές το χρόνο. Διαχειμάζει ως ενήλικο κάτω από πεσμένα ξερά φύλλα και σε διάφορα άλλα καταφύγια πάνω ή κοντά στα δένδρα. Με την έναρξη της νέας βλάστησης , τα ενήλικα κατευθύνονται στην κάτω επιφάνεια των νέων φύλλων την οποία νύσσουν και μυζούν. Εκεί γίνεται και η ωοτοκία και αναπτύσσονται τα ανήλικα στάδια νύσσοντας και μυζώντας τα φύλλα. Όταν ο πληθυσμός είναι πυκνός προκαλεί πλήρη αποφύλλωση του δένδρου.\nΓια την καταπολέμησή του συνιστάται ψεκασμός με εντομοκτόνα επαφής. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΠροσβολή κορμού δέντρου ροδακινιάς από Pseudaulacaspis pentagona\nΗ βαμβακάδα (Pseudaulacaspis pentagona) είναι ο πιο συχνός ίσως εχθρός της ροδακινιάς. Έχει τρεις γενεές το χρόνο.\nΔιαχειμάζει ως ενήλικο γονιμοποιημένο θηλυκό. Τα θηλυκά αυτά άτομα ωοτοκούν μέσα στο πρώτο δεκαπενθήμερο του Απριλίου. Οι πρώτες έρπουσες παρατηρούνται συνήθως στο τέλος Απριλίου αρχές Μαΐου και η εμφάνιση τους αυτή συνεχίζεται για 6 περίπου εβδομάδες. Τα πρώτα αρσενικά παρατηρούνται στο τέλος Μαΐου και μέσα σε 5 περίπου εβδομάδες (τέλος Ιουνίου αρχές Ιουλίου) εμφανίζονται οι έρπουσες της δεύτερης γενιάς. Η δεύτερη πτήση των αρσενικών αρχίζει μέσα στο δεύτερο 15θήμερο του Ιουλίου και μετά 4 εβδομάδες περίπου εμφανίζονται οι έρπουσες της 3ης γενεάς. Η διάρκεια εμφάνισης των ερπουσών της δεύτερης γενιάς είναι περίπου 4 εβδομάδες. Η τρίτη περίοδος εμφάνισης των αρσενικών παρατηρείται από τις αρχές του Σεπτέμβρη και συνεχίζεται μέχρι τις αρχές Νοεμβρίου. Τα αρσενικά κατά τη διάρκεια του Φθινοπώρου γονιμοποιούν τα θηλυκά άτομα τα οποία στη συνέχεια διαχειμάζουν και ωοτοκούν την Άνοιξη του επόμενου χρόνου δίνοντας την πρώτη γενιά των ερπουσών.\nΠροκαλεί σημαντικές ζημιές στα δένδρα. Προσβάλει κυρίως τους κορμούς και τους βλαστούς σπανιότερα τους καρπούς και σε ακραίες περιπτώσεις τα φύλλα. Τα προσβαλλόμενα μέρη του δένδρου εξασθενούν και προοδευτικά ξεραίνονται, ενώ οι καρποί χάνουν την εμπορική τους αξία. Σε περιπτώσεις σοβαρών προσβολών και ολόκληρα δένδρα μπορούν να ξεραθούν.\nΓια την αντιμετώπιση του κοκκοειδούς σε περιπτώσεις πολύ σοβαρών προσβολών διενεργούνται ψεκασμοί αργά το χειμώνα ή λίγο πριν την έκπτυξη των οφθαλμών της ροδακινιάς, εναντίoν των ενήλικων θηλυκών με τη χρησιμοποίηση λαδιών σε δόσεις 2 - 3 %. Ιδιαίτερης όμως σημασίας και αποτελεσματικότητας είναι οι ψεκασμοί που διενεργούνται κατά τη διάρκεια της βλαστικής περιόδου και κυρίως εναντίον της 1ης και 3ης γενεάς των κινητών μορφών (ερπουσών) που είναι και το ευπαθέστερο στάδιο του κοκκοειδούς στα εντομοκτόνα.\nΟ προσδιορισμός του κατάλληλου χρόνου εφαρμογής των χημικών επεμβάσεων δίνεται συνήθως από τις Υπηρεσίες Γεωργικών Προειδοποιήσεων. Για τέτοιες επεμβάσεις μπορούν να χρησιμοποιηθούν οργανοφωσφορικά σκευάσματα κυρίως όμως θερινά λάδια ή ρυθμιστές ανάπτυξης εντόμων για την προστασία του δραστικού ωφέλιμου Encarsia berlesei. Απαραίτητη προϋπόθεση για την επιτυχία της χημικής καταπολέμησης είναι η καλή διαβροχή των δένδρων. Αυτό επιτυγχάνεται με ψεκαστήρες μηχανοκίνητους που λειτουργούν με υψηλή πίεση και με κατευθυνόμενη με το χέρι εκτόξευση του ψεκαστικού υγρού. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΠροσβολή κορμού δέντρου ροδακινιάς από Sphaerolecanium prunastri\nΕίναι ένα είδος πολυφάγο και προσβάλλει την ροδακινιά, την κερασιά, τη δαμασκηνιά. Διαχειμάζει ως νύμφη 2ης ηλικίας. Την Άνοιξη οι νύμφες που διαχείμασαν δραστηριοποιούνται συμπληρώνουν την ανάπτυξη τους και ενηλικιώνονται. Τα αναπαραγωγικά ώριμα θηλυκά παρατηρούνται τα τέλη Ιουνίου με μέσα Ιουλίου και οι νεαρές νύμφες κυρίως το 2ο δεκαπενθήμερο του Ιουλίου και όλο τον Αύγουστο. Τα θηλυκά είναι ωοζωοτόκα και γεννούν πολυάριθμες νύμφες. Το είδος αυτό δημιουργεί πυκνές αποικίες σε ορισμένους βλαστούς και κλαδίσκους με αποτέλεσμα να τους εξασθενεί.\nΤα μελιτώδη εκκρίματα του είναι άφθονα κυρίως την Άνοιξη και αρχές του θέρους, στα άτομα της τελευταίας νυμφικής ηλικίας και στο στάδιο του ακμαίου. Προκαλούν την ανάπτυξη της καπνιάς όπως και την προσέλκυση ορισμένων ειδών μυρμηγκιών που τρέφονται με αυτά. Το κοκκοειδές αυτό εγκαθίσταται κυρίως στον κορμό και τους χονδρούς κλάδους των δένδρων\nΤο S. prunastri σε πολλές περιοχές της νότιας Ευρώπης έχει αποτελεσματικούς φυσικούς εχθρούς που συνήθως το περιορίζουν σε ασήμαντη από γεωργικής πλευράς πυκνότητα πληθυσμού. Όταν όμως (συνήθως από αλόγιστη χρήση εντομοκτόνων) εξουδετερώσομε τους φυσικούς εχθρούς του ,το έντομο αυτό μπορεί να πολλαπλασιαστεί τοπικά σε βαθμό που να απαιτήσει επέμβαση με χημικά μέσα. Η καταπολέμηση γίνεται κατά προτίμηση με ορυκτέλαια ή οργανοφωσφορικά εντομοκτόνα όταν βρίσκεται στην 1η νυμφική ηλικία.\nΔράση ρυγχίτη σε φύλλο κερασιάς\nΔράση ρυγχίτη σε κορμό δένδρου κερασιάς\nΟ ρυγχίτης (Rhynchites auratus scopoli) είναι εχθρός που προσβάλλει την κερασιά και βυσσινιά. Έχει μήκος 5,5-10mm και χρώμα μεταλλικό χαλκού, πολύ λαμπερό, με ιώδες ανταύγειες στο ρύγχος. Το αρσενικό έχει στα πλάγια του προθώρακα ένα ζευγάρι αγκαθιών.\nΈχει μία γενεά ανά δύο έτη και ένα μικρότερο ποσοστό μία ανά έτος. Στην πρώτη περίπτωση διαχειμάζει ως αναπτυγμένη προνύμφη τον πρώτο χειμώνα σε κελί στο έδαφος και τον δεύτερο ως ανώριμο ενήλικο επίσης στο έδαφος, μέσα στο προνυμφικό κελί. Στη δεύτερη περίπτωση διαχειμάζει ως ανώριμο ενήλικο στο προνυμφικό κελί. Την άνοιξη, τα ενήλικα, αφού διατραφούν από οφθαλμούς, άνθη και νεαρούς καρπούς για λίγες εβδομάδες, ωοτοκούν βαθιά στο μεσοκάρπιο, κοντά στο ενδοκάρπιο. Η προνύμφη διατρυπά το ενδοκάρπιο και τρώει τον σπόρο. Όταν αναπτυχθεί, πέφτει στο έδαφος, όπου θα μείνει σε κελί που κατασκευάζει, ως τα τέλη του θέρους, ή συχνότερα του επόμενου θέρους. Ενηλικώνεται το φθινόπωρο και τα ενήλικα βγαίνουν ενωρίς την επόμενη άνοιξη. Οι οπές βρώσης, με συχνά φελλοποιημένα τα χείλη, κάνουν τους καρπούς ακατάλληλους για κατανάλωση, όπως και οι οπές ωοτοκίας και εξόδου των προνυμφών.\nΨεκασμός με κατάλληλο εντομοκτόνο επαφής την άνοιξη, μόλις παρατηρηθούν διαβρώσεις καρπών ή ενήλικα σε ανησυχητικό αριθμό είναι ένας τρόπος αντιμετώπισης. Επιπλέον στις περιοχές όπου εμφανίζονται συχνά προσβολές από ρυγχίτη, συστήνονται ψεκασμοί με κατάλληλα εντομοκτόνα αμέσως μετά την άνθηση, την εποχή που εξέρχεται από το έδαφος. Επίσης, η καλλιέργεια του εδάφους συντελεί στη μείωση των πληθυσμών του ρυγχίτη, δεδομένου ότι μεγάλο μέρος του βιολογικού του κύκλου είναι μέσα στο έδαφος. Σε περιοχές που το έντομο εμφανίζει πληθυσμιακές εξάρσεις, θα πρέπει να δημιουργηθεί σύστημα παγίδευσης των τέλειων εντόμων κατά την πρώτη τους εμφάνιση την άνοιξη (π.χ. τίναγμα των κλάδων νωρίς το πρωϊ και συλλογή των ενηλίκων που πέφτουν σε κατάλληλο ύφασμα).\nΠροσβολή ροδακινιάς από αναρσία\nΠροσβολή καρπού ροδακινιάς από αναρσία\nΗ ανάρσια (Anarsia lineatella) θεωρείται ένας από τους σημαντικότερους εχθρούς των πυρηνόκαρπων. Η ροδακινιά αποτελεί τον κυριότερο ξενιστή της. Προσβάλλει όμως επίσης την βερυκοκκιά, τη δαμασκηνιά και την αμυγδαλιά.\nΣτη ροδακινιά ζημιώνει τους νεαρούς βλαστούς, όπου ορύσσει στοές (γι’ αυτό και λέγεται και βλαστορύκτης της ροδακινιάς). Οι βλαστικές κορυφές λυγίζουν και καταστρέφονται. Στους νεαρούς καρπούς προκαλεί επιφανειακά φαγώματα, ενώ στους ανεπτυγμένους, κοντά στην ωρίμανση εισέρχεται στο εσωτερικό και τρέφεται από τη σάρκα.\nΔιαχειμάζει ως προνύμφη δεύτερης ηλικίας σε κατάλληλες κρύπτες που σκάβει μέσα στο φλοιό ή κατασκευάζει στους νεαρούς βλαστούς. Στο τέλος του χειμώνα ξεκινάει τη διατροφική της δραστηριότητα, εις βάρος των οφθαλμών, ανθέων και στη συνέχεια των μικρών καρπών και βλαστών. Στα τέλη Απριλίου-αρχές Μαϊου πραγματοποιείται η χρυσαλλίδωση μέσα σε ένα αραιό βομβύκιο, το οποίο κατασκευάζει σε προστατευμένα σημεία επάνω στο φυτό και στο έδαφος.\nΣτη διάρκεια του έτους συμπληρώνονται 2-3 γενεές με τη μέγιστη παρουσία ακμαίων τέλη Μαϊου, Ιούλιο, Αύγουστο και Σεπτέμβριο. Η ανάπτυξη των προνυμφών της πρώτης γενεάς γίνεται εις βάρος των βλαστών και των μικρών καρπών στη φάση της αύξησης. Οι προνύμφες της δεύτερης γενεάς αναπτύσσονται κυρίως εις βάρος των καρπών. Τα ωά της τρίτης γενεάς εκκολάπτονται κυρίως το Σεπτέμβριο-Οκτώβριο και οι προνύμφες κατασκευάζουν το καταφύγιο, όπου θα διαχειμάσουν, αφού πρώτα ολοκληρώσουν την πρώτη έκδυση. Το ακμαίο είναι μικρή πεταλούδα (μικρολεπιδόπτερο). Οι πρόσθιες πτέρυγες είναι λογχοειδείς, χρώματος γκρίζου με μικρές μαύρες κηλίδες. Οι οπίσθιες είναι πιο ανοιχτόχρωμες. Τα άτομα που προέρχονται από προνύμφες που έχουν τραφεί από βλαστούς παρουσιάζουν συνήθως, μικρότερες διαστάσεις σε σχέση με εκείνα, που στο στάδιο της προνύμφης, αναπτύχθηκαν στους καρπούς της ροδακινιάς. Όταν το έντομο αναπαύεται, κρατά τις πτέρυγες ακουμπισμένες κατά μήκος του σώματος, προσλαμβάνοντας μια χαρακτηριστική μορφή.\nΤα ωα είναι αρχικά λευκά, λαμπερά και αργότερα αποκτούν κίτρινο-πορτοκαλί χρώμα. Στην προνύμφη, η κεφαλή, η προθωρακική πλάκα, η εδρική πλάκα και οι πόδες, έχουν χρώμα καφέ σκούρο. Τα θωρακικά και κοιλιακά τμήματα έχουν χρώμα καστανοκόκκινο με τις πλευρές πιο ανοιχτόχρωμες. Οι μεμβράνες που βρίσκονται ανάμεσα στα τμήματα έχουν χρώμα καστανό ανοιχτό ή ρόδινο, γι’ αυτό η προνύμφη, ειδικά όταν κινείται, προσλαμβάνει το χρώμα της ζέβρας. Η χρυσαλλίδα έχει χρώμα καστανό περισσότερο ή λιγότερο σκούρο. Διαθέτει στην άκρη της κοιλίας, άγκιστρα (σκληρές αγκυλωτές τρίχες) με τα οποία συγκρατείται από το αραιό πλέγμα του βομβυκίου.\nΟ προσδιορισμός του κατάλληλου χρόνου επέμβασης γίνεται με την χρήση φερομονικών παγίδων. Για την αντιμετώπισή του, χρησιμοποιείται η οικολογική μέθοδος κομφούζιο, καθώς και οι χημικές επεμβάσεις. Το κριτήριο επιλογής του φυτοπροστατευτικού μέσου που θα χρησιμοποιηθεί εξαρτάται από το βλαστικό στάδιο της καλλιέργειας, το στάδιο του εντόμου, την αποτελεσματικότητα του μέσου, την υπολειμματική του διάρκεια και τον τύπο σκευάσματος (formulation). Υπάρχουν πολλές δραστικές ουσίες που είναι κατάλληλες για την καταπολέμηση του εντόμου.Για την χημική αντιμετώπιση χρησιμοποιείται κυρίως πυρεθρινοειδές εντομοκτόνο επαφής και στομάχου για την αντιμετώπιση μυζητικών και μασητικών εντόμων. Τα φάρμακα που μπορούν να χρησιμοποιηθούν υπάρχουν στον κατάλογο φυτοπροστατευτικών προϊόντων κατά καλλιέργεια και εχθρό του ΥΠΑΑΤ.\nΠροσβολή καρπού δαμασκηνιάς από Οπλοκάμπη\nΤο ενήλικο έντομο(Hoplocampa testudinea) εμφανίζεται κατά την διάρκεια της άνθησης των δένδρων και γεννάει τα αυγά του στον κάλυκα των ανθέων. Οι προνύμφες που θα εκκολαφθούν εισέρχονται στους νεαρούς καρπούς και καταστρέφουν την ωοθήκη. Στους μικρούς καρπούς φαίνεται η οπή εισόδου και εξόδου της προνύμφης. Μια προνύμφη μπορεί να προσβάλει 4-5 καρπούς. Οι προσβεβλημένοι καρποί συχνά πέφτουν στο έδαφος. Σε οπωρώνες δαμασκηνιάς, στους οποίους είχαν διαπιστωθεί προσβολές από οπλοκάμπη την περσινή καλλιεργητική περίοδο, συνιστάται ψεκασμός με ένα κατάλληλο και εγκεκριμένο για την καλλιέργεια και το στάδιο βλάστησης εντομοκτόνο μετά την πτώση των πετάλων.\nΠροσβολή ροδάκινου από καρπόκαψα\nΗ καρπόκαψα ροδακινιάς (Grapholita molesta) αποτελεί ένα από τους σημαντικότερους εχθρούς (Grapholita molesta) των πυρηνόκαρπων, όπου προσβάλλει κυρίως την ροδακινιά και δευτερευόντως την κυδωνιά, βερικοκιά, δαμασκηνιά, αμυγδαλιά, μηλιά, αχλαδιά.\nΣυμπληρώνει τέσσερις γενιές τον χρόνο. Η πρώτη (1η) γενιά εμφανίζεται κατά την χρονική περίοδο τέλη Απριλίου - μέσα Μαΐου όπου συμπτώματα έχουμε από τις προνύμφες ενήλικων πρώτης γενιάς (προσβολή νεαρών βλαστών). Η δεύτερη (2η) γενιά εμφανίζεται κατά τo φαινολογικό στάδιο της αύξησης των καρπών (κατά προσέγγιση Ιούνιος - Ιούλιος) όπου από τις προνύμφες της 2ης γενιάς και παρατηρούνται φαγώματα καρπών και προσβολές στους βλαστούς. Η τρίτη (3η) και τέταρτη (4η)γενιά εμφανίζονται περίπου κατά την ωρίμανση των καρπών (κατά προσέγγιση Ιούλιος - Αύγουστος) όπου τα συμπτώματα είναι τα ίδια με αυτά της (2ης) γενιάς και η τέταρτη γενιά λίγες ημέρες (15-20) αργότερα.\nΦυλλοδέτης σε φύλλο ροδακινιάς\nΟ φυλλοδέτης (Adoxophyes orana) αποτελεί έναν από τους σημαντικότερους εχθρούς των πυρηνόκαρπων. Έχει 3 γενεές το έτος. Οι προνύμφες της 1ης γενεάς εμφανίζονται από μέσα Μαίου ως αρχές Ιουνίου, της 2ης από αρχές Ιουλίου ως αρχές Αυγούστου, της 3ης από αρχές περίπου του Αυγούστου ως αρχές Σεπτεμβρίου και της 4ης από μέσα Σεπτεμβρίου ως την άνοιξη. Eπέμβαση γίνεται συνήθως με προληπτικό καθολικό ψεκασμό στην έναρξη της βλαστικής περιόδου, καθότι δεν είναι εύκολο να εκτιμηθεί ο πληθυσμός του εντόμου που διαχείμασε. Ο δεύτερος στόχος είναι οι νεαρές προνύμφες των γενεών που ζημιώνουν τους καρπούς.\nΚίτρινος τετράνυχος σε φύλλα ροδακινιάς\nΟ κίτρινος τετράνυχος (Tetranychus urticae) αποτελεί έναν από τους σημαντικότερους εχθρούς της ροδακινιάς και για την νεκταρινιά. Κατά το φαινολογικό στάδιο της έκπτυξης των οφθαλμών μέχρι την πράσινη κορυφή (υπολογίζεται περί τα μέσα Μαρτίου) όπου σαν συμπτώματα προσβολής είναι η αργυροχρωμία στα φύλλα, η παρουσία μετάξινων ιστών στο κάτω μέρος. Τρόπος αντιμετώπισης είναι ο ψεκασμός με εγκεκριμένες δραστικές ουσίες (abamectin, acequinocyl, chlorantraniliprole, etoxazole, spiridoclofen, paraffin oil). Επόμενα φαινολογικά στάδια που μπορεί να παρουσιαστούν συμπτώματα είναι στην εμφάνιση του καρπιδίου (υπολογίζεται περί τα τέλη Απριλίου - αρχές Μαΐου) και στην πλήρη καρποφορία (περίοδος καλοκαιρίου) με τα συμπτώματα αλλά και τον τρόπο αντιμετώπισης να είναι τα ίδια όπως στο προηγούμενο φαινολογικό στάδιο.\nΑνακτήθηκε από «http://www.gaiapedia.gr/gaiapedia/index.php?title=Εχθροί_πυρηνόκαρπων&oldid=58812»\nΗ σελίδα αυτή τροποποιήθηκε τελευταία φορά στις 5 Δεκεμβρίου 2017, στις 08:34.\nΑυτή η σελίδα έχει προσπελαστεί 15.221 φορές.


Women Talk: Άσπα Τσαμαδή\nΗ επιτυχημένη blogger μοιράζεται με το MadameFigaro.gr τα μυστικά της\nH Άσπα Τσαμαδή, είναι δημιουργός του blog Aspa Online και συνιδρύτρια των Μικροί Μεγάλοι, Μαμά…δες, Μπαμπά..δες και Ψηφιακές Γειτονιές. Πρώην αθλήτρια του judo, σπούδασε στο ΤΕΦΑΑ του Πανεπιστημίου Αθηνών και της Νίκαιας της Γαλλίας, αλλά αμέσως μετά τις σπουδές της ασχολήθηκε με το marketing και την επαγγελματική εκπαίδευση. Όταν αποφάσισε να ξεκινήσει το blog της, τον Μάιο του 2008, για να καταγράφει τη ζωή με τις δύο της κόρες, δεν φανταζόταν ότι το blogging και τα social media θα άλλαζαν τόσο τη ζωή της και ότι θα άνοιγαν τόσους νέους ορίζοντες. Και επίσης δεν περίμενε πόσα θα κέρδιζε: Φιλίες, υποστήριξη, νέες ευκαιρίες… Έχει έντονη παρουσία σε όλα τα social media, με κέντρο όμως πάντα την online δραστηριότητά της το blogging.\n1. Ποιο είναι το μυστικό/ η συνταγή της επιτυχίας σου;\nΗ επιτυχία μου είναι ότι κάνω αυτό που αγαπάω. Είναι σπουδαίο να μπορείς να ρωτάς τον εαυτό σου «Τι θα μου άρεσε να κάνω στη ζωή μου ακόμα κι αν δεν πληρωνόμουν για αυτό;» και να απαντάς ότι θα έκανες αυτό ακριβώς που κάνεις και τώρα. Όταν κάνεις αυτό που πραγματικά αγαπάς, όλα τα άλλα βρίσκουν το δρόμο τους.\n2. Γιατί επέλεξες αυτό το επάγγελμα;\nΟι σπουδές μου και τα πρώτα μου επαγγελματικά βήματα ήταν σε τελείως διαφορετικό αντικείμενο. Όταν όμως ήρθα για πρώτη φορά σε επαφή με τον κόσμο του blogging, ένιωσα ότι είχα ανακαλύψει κάτι σπουδαίο. Τίποτα δεν μπορούσε να με σταματήσει από το να ξεκινήσω το δικό μου blog. Τότε βέβαια, δεν μπορούσα σε καμία περίπτωση να φανταστώ ότι το blog μου θα εξελισσόταν σε κάτι παραπάνω από ένα απλό διαδικτυακό ημερολόγιο και θα άνοιγε για μένα νέους επαγγελματικές ορίζοντες. Αλλά χαίρομαι που άκουσα το ένστικτό μου και ξεκίνησα.\n3. Πώς ξυπνάς το πρωί;\nΤο «πώς» δηλαδή με τι τρόπο ξυπνάω κάθε πρωί αλλάζει. Εκείνο που δεν αλλάζει είναι η σύντομη συνομιλία που έχω με τον εαυτό μου πριν να σηκωθώ από το κρεβάτι, η οποία είναι πάντα θετική και εμψυχωτική. Γιατί αν δεν εμψυχώσεις εσύ τον εαυτό σου, ποιος θα το κάνει;\n4. Το mantra σου για να αντιμετωπίσεις μια δύσκολη μέρα;\n«Θα περάσει και αυτό. Αύριο είναι μια καινούργια μέρα.»\n5. Μια στιγμή της ζωής σου (θετική ή αρνητική) που σε καθόρισε;\nΗ γέννηση των παιδιών μου. Μπορεί να ακούγεται τετριμμένο, αλλά είναι η αλήθεια. Όταν γεννήθηκαν τα παιδιά μου γεννήθηκα κι εγώ ως μαμά και μία νέα συναρπαστική περιπέτεια ξεκίνησε στη ζωή μου.\n6. Τι σε εμπνέει στη ζωή και στη δουλειά;\nΒρίσκω έμπνευση παντού. Στα παιδιά μου, στους αγαπημένους μου αλλά και στους ανθρώπους γύρω μου που, παρά τις αντίξοες συνθήκες, ονειρεύονται και δημιουργούν.\n7. Ποιο είναι το κίνητρό σου για να δημιουργείς;\nΚίνητρό μου είναι η σκέψη ότι αυτό που κάνω μπορεί να αγγίξει θετικά τη ζωή άλλων ανθρώπων. Έστω κι αν πρόκειται για τη ζωή ενός μόνο ανθρώπου.\n8. Μια κομβική στιγμή στην καριέρα και στη ζωή σου;\nΗ απόφασή μου να ξεκινήσω το 2008 το δικό μου blog αποδείχθηκε κομβική. Το blogging και τα social media με έφεραν σε επαφή με αξιόλογους ανθρώπους, μου χάρισαν νέους φίλους, άνοιξαν νέους ορίζοντες και με οδήγησαν σε νέα μονοπάτια.\n9. Τι σου έμαθε η οικονομική κρίση;\nΝα επικεντρώνω την προσοχή μου σε αυτά που έχω και όχι σε αυτά που δεν έχω.\n10. Οικογένεια και καριέρα μπορούν να ισορροπήσουν;\nΔεν ξέρω αν υπάρχει μαγική συνταγή. Όπως όλες οι γυναίκες έτσι κι εγώ αναζητώ συνεχώς τους μηχανισμούς να τα ισορροπήσω. Σίγουρα πάντως χρειάζονται συμβιβασμοί και προτεραιότητες. Και να πάψουμε να κυνηγάμε την τελειότητα. Η επιδίωξη της τελειότητας παραλύει.\n11. Τι είναι για εσένα ευτυχία;\nΤο να βρίσκεις χαρά στα απλά καθημερινά πράγματα.\n12. Ποιες είναι οι 3 τοπ απολαύσεις σου;\nΠαλαιότερα είχα γράψει ένα post με 50 διαφορετικά πράγματα που με κάνουν να χαμογελάω. Δύσκολο να μπορέσω να επιλέξω 3 από αυτά και να τα χαρακτηρίσω ως τοπ απολαύσεις. Πρόκειται πάντως για απλά καθημερινά πράγματα που δεν απαιτούν χρήματα. Τα καλύτερα πράγματα στη ζωή είναι δωρεάν, παρ’ όλα αυτά είναι πολύτιμα.


20/06/2019, 10:47 2\nΤο τραγικό τροχαίο στη λεωφόρο Συγγρού με θύμα τον Πάνο Ζάρλα πριν από μερικές μέρες προκάλεσε θλίψη στο πανελλήνιο. Ωστόσο μια νέα είδηση σχετική με το θάνατο του νικητή του «Power of Love 1» έρχεται να προκαλέσει σοκ καθώς σύμφωνα με τα όσα αναφέρθηκαν στην εκπομπή της Κατερίνας Καινούργιου, άγνωστοι πωλούν φωτογραφίες και βίντεο από τη μοιραία βραδιά, που έμελλε να κοπεί το νήμα της ζωής του νεαρού άνδρα.\nΣύμφωνα με πληροφορίες η οικογένεια του Πάνου Ζάρλα θα καταθέσει (αν δεν τον έχει ήδη κάνει) μηνύσεις κατά αγνώστων, ζητώντας να εντοπιστούν όλοι αυτοί που προσπαθούν να βγάλουν χρήματα με αυτό τον χυδαίο τρόπο.\nΕμμετικά όλα τελικά... Υπάρχουν φωτογραφίες από τι ??? Από το διαμελισμένο σώμα του άτυχου νεαρού ??? Κανείς δεν σκέφτηκε να "πουλήσει" μια συμβουλή να φοράνε όλοι οι αναβάτες κράνος για να μην θρηνήσουν περισσότερες οικογένειες !!!


Tι θα ψηφίσετε στις εκλογές του Σεπτεμβρίου; | Page 72 | iSchool\nΤο iSchool είναι η μεγαλύτερη μαθητική διαδικτυακή κοινότητα με 64,980 εγγεγραμμένα μέλη και 3,081,201 μηνύματα σε 93,535 θέματα. Αυτή τη στιγμή μαζί με εσάς απολαμβάνουν το iSchool άλλα 205 άτομα.\nThread starter Alejandro che 7\nFirst Προηγούμενη 72 από 77\n20 Σεπτεμβρίου 2015, 21:56\nΠράγματι ένα από τα λίγα θετικά των εκλογών η σημαντική πτώση του ποταμιού. Είναι ευκαιρία να καταλάβουν οι νεοφιλελεύθεροι την γνώμη του κόσμου για τις ιδέες τους\nΟ Marios2795 αυτή τη στιγμή δεν είναι συνδεδεμένος. Είναι 29 ετών, Μεταπτυχιακός φοιτητής και μας γράφει απο Αμπελόκηποι (Θεσσαλονίκη). Έχει γράψει 93 μηνύματα.\n20 Σεπτεμβρίου 2015, 21:59\nGiorgos216 το ποτάμι έχασε ψήφους προς νδ ξεκάθαρα. Όχι προς συριζα.\nΤο ποτάμι το ψήφισαν οι αγανακτισμένοι και οι απολιτικ.\n20 Σεπτεμβρίου 2015, 22:05\nΑυτή είναι η στάση του λαού στην αστική δημοκρατία που ότι και να ψηφίζει του βγαίνει μνημόνιο. 50% αποχή. Γίναμε Αμερικανάκια\n135.4 KB · Εμφανίσεις: 65\nΟ Γιάννης αυτή τη στιγμή είναι συνδεδεμένος. Είναι Φοιτητής και μας γράφει απο Ελβετία (Ευρώπη). Έχει γράψει 12,007 μηνύματα.\n20 Σεπτεμβρίου 2015, 22:10\nΡε είναι δυνατόν Τσίπρας-Καμμένος με 155 έδρες μόνο να κλείνουν συμφωνία? Αν υπάρχει διαρροή τι θα γίνει θα πάμε πάλι σε εκλογές?\n20 Σεπτεμβρίου 2015, 22:15\n20 Σεπτεμβρίου 2015, 22:29\n20 Σεπτεμβρίου 2015, 22:38\n-Βγήκαν πρώτο κόμμα ξανά οι πρόσκοποι\n-Έγινε συγκυβέρνηση τσιπρα-χοντρού(που προφανώς θα τον πετάξουν πάλι σε κανα υπουργείο εθνικής αμυνας)\n-Η ΧΑ έγινε τρίτη πολιτική δύναμη με ακόμη μεγαλύτερα ποσοστά\n-Έχουμε ένα ωραίο "μακρύ" μνημόνιο να τακτοποιήσουμε που ούτως ή άλλως θα εφαρμόζονταν\nΤι είχαμε, τι χάσαμε δήλαδη....Τζάμπα τα έξοδα των εκλογών...Μπράβο τσιπρα!!!\nΟ Ανδρέας αυτή τη στιγμή είναι συνδεδεμένος. Είναι Πτυχιούχος του τμήματος Ηλεκτρολόγων Μηχανικών & Μηχανικών Υπολογιστών ΕΜΠ και μας γράφει απο Αθήνα (Αττική). Έχει γράψει 8,790 μηνύματα.\n20 Σεπτεμβρίου 2015, 22:58\nΠροσωπικά είμαι ευχαριστημένος για το αποτέλεσμα των εκλογών. Η Λαική ενότητα πάτωσε, θα έχουμε μια αντιπολίτευση με 2 φιλελεύθερα κόμματα (ποτάμι + ένωση κεντρώων). Ο ΣΥΡΙΖΑ έπρεπε να πάρει την πρώτη θέση για να πάρει το κόστος της κακή διαπραγμάτευσης.\nΜια μεγάλη ΞΕΦΤΙΛΑ για τους δημοσκόπους που έδιναν διαφορά του 0.5% ΜΕΧΡΙ ΚΑΙ ΠΡΟΒΑΔΙΣΜΑ ΝΔ έστω και 2 μέρες πριν τις εκλογές. Τα υπόλοιπα περισσεύουν. Ο Καμμένος έβγαινε κι έλεγε ότι θα μπει στη βουλή και θα έχει και 10 βουλευτές και ούτε εγώ τον πίστευα. Κι όμως...\nΚαι πες από τη Metron Analysis και τη GPO να το περιμένω. Μα και στο ΠΑΜΑΚ τόσο ξεφτιλισμένοι έλεος.\n// in other news το Ποτάμι ξεφούσκωσε σα μπαλόνι. Λογικό.\nOι δημοσκοπήσεις από τη φύση τους είναι άκυρες. Δεν μπορείς να προβλέψεις τα αποτελέσματα 10.000.000 κόσμου από δείγμα 2000 ατόμων. Όλοι αυτοί πληρώνονται με κρατικό χρήμα και αυτό είναι ένας τρόπος να δικαιολογούν την αμοιβή τους.\nΟ vassilis498 αυτή τη στιγμή δεν είναι συνδεδεμένος. Έχει γράψει 6,940 μηνύματα.\n20 Σεπτεμβρίου 2015, 23:04\nΜπορείς και παραμπορείς δε μιλάμε για μαγαζάκια 5-6 μπακάληδων έχει στατιστικές από πίσω και υποτίθεται πως είσαι σε θέση να έχεις ένα διαχειρίσιμο αποτέλεσμα. Και δε γίνεται συντεταγμένα όλες οι 5-6 μεγάλες εταιρείες δημοσκοπήσεων να βγάζουν τα ίδια ποσοστά και τις ίδιες αποκλίσεις προφανώς υπάρχει συμφέρον όπως υπήρχε και στο δημοψήφισμα.\nοι ευρωπαϊκές δημοσκοπήσεις και οι εταιρείες στοιχημάτων δηλαδή πώς ήξεραν και έβγαζαν σωστά νούμερα\n20 Σεπτεμβρίου 2015, 23:07\nΠαράξενο που πάντα οι δημοσκοπήσεις είναι υπέρ κάποιων συγκεκριμένων κομμάτων πάντως Επίσης, μιλάμε για τεράστιες αποκλίσεις.\n20 Σεπτεμβρίου 2015, 23:12\nΜιλάω για τη σημερινή δημοσκόπηση (exit poll). Εκεί δεν πέφτουν συμφέροντα γιατί ο λαός έχει ήδη ψηφήσει. Ακόμα και σε αυτή έπεσαν έξω. Κατά τα άλλα συμφωνώ. Οι δημοσκοπήσεις προσπαθούν να φτιάξουν κλίμα και εξυπηρετούν συμφέροντα.\n20 Σεπτεμβρίου 2015, 23:42\nΣύνοψη για κάθε κόμμα:\nΜεγάλος νικητής των εκλογών: Φυσικά ο Τσίπρας, που ενώ έχασε 2,8% στην λαε + όσοι έφυγαν προς πασοκ και κκε (σίγουρα έχει κάποιους) συνολικά βγήκε πρώτος και κράτησε κοντά τα ποσοστά του με την προηγούμενη φορά χάνοντας περίπου 1 μονάδα.\nΤο παλιό είναι εδώ ενωμένο δυνατό: Το πασοκ κατάφερε να βγει 4ο κόμμα. Μεγάλη νίκη και για το πασοκ λοιπόν.\nΤους γλέντησε: Ο Λεβέντης μπήκε στην βουλή παρόλο που οι δημοσκοπήσεις των έδειχναν εκτός.\n"Ενισχυμένος" χαμένος: Η νδ πήρε μια παραπάνω μονάδα περίπου σε σχέση με τον Ιανουάριο, μείωσε την διαφορά σε 7% αντί για 9% όμως παραμένει ο μεγάλος χαμένος καθώς παρόλο τα τραγικά λάθη του συριζα δεν μπόρεσε να κερδίσει άλλους ψηφοφόρους και βγαίνει 2η συνεχόμενη φορά 2η και καταϊδρωμένη.\nΟι ίδιοι ναζί: Η χα έχει περίπου το ίδιο ποσοστό, λίγο μεγαλύτερο (κάτω της μονάδας). Θετικό το ότι δεν κερδίζει νέους ψηφοφόρους σε συνθήκες όπου θα μπορούσε, αρνητικό ότι ένα 6% συνεχίζει και τους ψηφίζει.\nΤο "στάνταρντ": Το ΚΚΕ τελικά είναι στα ίδια επίπεδα. Το πιο σταθερό κόμμα έβερ.\nΟ μπαλαντέρ: Έχασε 1% αλλά ποιος νοιάζεται αφού θα έχει πάλι υπουργείο ο Καμμένος.\nΟ χαμένος: Μεγάλος χαμένος πέρα από την νδ είναι το ποτάμι φυσικά. Έχασε 2%, περισσότερο από οποιοδήποτε άλλο κόμμα, φαίνεται πως ο κόσμος δεν το εμπιστεύεται πλέον. Πιθανόν ένα 1% να πήγε νδ για να την βοηθήσουν να κερδίσει αλλά απέτυχαν.\nI made a big mistake: Ο Λαφαζάνης δεν μπήκε στην βουλή, αν και μάζεψε ένα 2,8%.\n20 Σεπτεμβρίου 2015, 23:44\nΈκτακτη σύσκεψη Βαγγέλα-κομματικών στελεχών ΝΔ στον Μπαϊρακτάρη για ανάλυση του εκλογικού αποτελέσματος\nΗ Ηägring αυτή τη στιγμή δεν είναι συνδεδεμένη. Μας γράφει απο Ρωσία (Ευρωπαϊκή Ρωσία). Έχει γράψει 25,139 μηνύματα.\n20 Σεπτεμβρίου 2015, 23:45\nΣε ποσο λετε να εχουμε τις νεες εκλογες ;\nΣτην επόμενη εξεταστική φυσικά.\n21 Σεπτεμβρίου 2015, 00:08\nΔεν μπορεί να μεταβολίσει ο νους μου τη λογική των πολιτών που ξαναψήφισαν/ψήφισαν Καμμένο.\nΜιλάμε ο μπούλης πήγαινε σε 3 κανάλια/ημέρα, κλαιγόταν για το πόσο θέλει να σκίσει,τσεκουρώσει, πατάξει τη διαφθορά,παρακαλούσε απελπισμένα έστω και ΕΝΑΝ ΨΗΦΟ (ουγκ ουγκ) σε κάθε κάλπη, για να χωθεί πάλι στο ίδιο υπουργείο.\nΤη μια λέει οτι υπάρχουν παράνομοι μετανάστες, μετά ξαφνικά όλοι γίνονται πρόσφυγες.\n18/1 ούρλιαζε για συνεργασία με Ασία, τώρα κάνει τα ταξιδάκια του στο Αμέρικα και χλαπακιάζει τα φιλέτα.\nΔε θα ξεχάσω ποτέ την απίστευτα γρήγορη απάντηση που έδωσε στον Σρόιτερ.\nΣρόιτερ: Αφού θέλετε να συμμετάσχετε στην επόμενη ομάδα διαπραγμάτευσης, θα δεχόσασταν και θέση υπουργού Οικονομικών;\nΚαμμ: χρου χρου (χαρακτηριστικός ήχος μύξας ) ΟΧΙ.\nΚαμμ: Γιατί θεωρώ οτι το υπΟικ πρέπει να το παρει ο Σύριζα, αν και πρέπει να ξέρετε οτι υπήρξα οικονομολόγος.\nΠιο λαικιστής, αγράμματος δημαγωγός μπαστουνόβλαχος δεν υπάρχει στην πολιτική αυτή τη στιγμή.\nΣυμφωνώ 1000% με το Jack of Spades, ο τύπος μπορεί να πουλήσει και τη μάνα του για ένα υπουργείο.\nΚαι θέλει και το Αμύνης, ένα υπουργείο από το οποίο προκύπτουν τα μεγαλύτερα σκάνδαλα,\nενώ ταυτόχρονα θέλει να τσακίσει τους κλέφτες. Ντόινγκ.\nΔεν είναι καθόλου irrelevant υπουργείο για τον Καμμένο.Επικίνδυνο είναι. Αν έκλεινε 4ετία, θα ξυπνούσαμε με μια νατοική βάση στον κώλο μας.\nΟ Λεβέντης έχει δίκιο, μέγα λάθος που ο Τσίπρας επιλέγει ξανά τους ΕΞΕΛ (εξαρτημένοι έλληνες)\nΔίνει την εντύπωση για άλλη μια φορά οτι θέλει να ξαναγλιτώσει από την εφαρμογή του μνημονίου, γι'αυτό διαλέγει μια τσίμα-τσίμα κυβέρνηση, ανα πάσα στιγμή μπορεί να ξαναγεννηθεί μια αριστερότερη γόβα-στιλέτο από τους "53" και να τον ανατρέψει.\nΠου να χτυπιέται ο μπούλης,δε θα ξαναστεριώσει υπουργείο για πάνω απο 1 χρόνο, ούτε με το Ναυτιλίας, ούτε με το Αμύνης κατάφερε\nΟι λοβοτομημένοι ψηφοφόροι του φαίνεται πως δεν πτοήθηκαν με τις ηλιθιότητες του Χαικάλη.\nΩρε που παμε ωρεεεε,πού παμε και είμαι αισιόδοξο τυπάκι.\n21 Σεπτεμβρίου 2015, 00:15\nΠοιο άλλο κόμμα θα συνεργαζόταν μαζί του τώρα;\nΟ challenger αυτή τη στιγμή δεν είναι συνδεδεμένος. Είναι Φοιτητής. Έχει γράψει 11,414 μηνύματα.\n21 Σεπτεμβρίου 2015, 00:42\nΕγώ πάντως τις πληρωμές μου τις ΕΚΑΝΑ κανονικότατα!\n1) webbanking. Οι ουρές έγιναν γιατί οι επαγγελματίες σε αυτή τη χώρα είναι χρόνια πίσω και χρησιμοποιούν ακόμα γκισέ...\n2) Τράπεζα Αττικής. Δεν είχαν ουρά τα ΑΤΜs της. Δεν μου έχει κάνει ΠΟΤΕ μαλακία σε χρέωση. Απαντάνε στα τηλεφωνήματα μέσα σε λιγότερο από 15 secs. Ενημερώνουν αμέσως για οποιαδήποτε κίνηση στην πιστωτική. Ααα και που σαι; Είναι η μόνη αυθεντικά ιδιωτική. Όχι ιδιωτική στα κέρδη και στη διοίκηση και δημόσια στις ζημιές...\nΣήμερα το πρωί που πήγα να ψηφίσω, στο παραβάν έγραφε: «ΟΧΙ ΣΤΑΥΡΟ»\nΠροφανώς έπιασε το κόλπο!\nΠΑΣΟΚ και δέος!\nΣύριζα-ανελ άνετα παιδιά με 155 περίπου έδρες. Μόνο αντιμνημονιακό κόμμα πλέον στη βουλή το ΚΚΕ.\nΣτο κοινοβούλιο αυτής της χώρας, έχουμε την ποιότητα των «αντιμνημονιακών» που μας αξίζει...\n(και ο καθένας ας καταλάβει ό,τι νομίζει)\nΗ ΛΑΕ καλά να πάθει. Όσο και αν δεν πάω τον ΣΥΡΙΖΑ, μπράβο στους ψηφοφόρους του που γύρισαν την πλάτη σε αυτούς που αλαζονικά πρόδωσαν το κόμμα τους και παραλίγο κα τη χώρα Είναι η καλύτερη τιμωρία γι' αυτά τα παράσιτα, το πιο ευχάριστο νέο της ημέρας.\nΑντιγράφω από την ιδρυτική διακήρυξη του ΣΥΡΙΖΑ\nΟι ΣΥΡΙΖΑίοι την πρόδωσαν αυτήν την διακύρηξη. Και τους ψηφοφόρους τους. Και καλώς προκύρηξαν εκλογές.\nΚαι αυτοί που έφτιαξαν τη ΛΑΕΝ καλώς έκαναν και αποχώρησαν από ένα κόμμα που σταμάτησε να υπηρετεί τους ιδρυτικούς του στόχους.\nΗ βουλή είναι φουλ μνημονιακή. Σε τέσσερα χρόνια.\n21 Σεπτεμβρίου 2015, 00:57\nΌσοι είχαμε συναλλαγές με το εξωτερικό ανοιγαμε λογαριασμούς εκτός Ελλάδας. Επίσης ή τραπεζα ΑΤΤΙΚΗΣ είναι ή μόνη κρατική που έχει μεινει. Μεγαλετοχος ειναι το ΤΣΕΜΔΕ.\n21 Σεπτεμβρίου 2015, 01:17\nΌσοι είχαμε συναλλαγές με το εξωτερικό ανοιγαμε λογαριασμούς εκτός Ελλάδας.\nΑν ασχοληθώ τελικά να κάνω κάτι δικό μου τώρα που τελειώνω, τελευταία σκέφτομαι αυτό αρκετά σοβαρά. Κοστίζει 50€.\nΕπίσης ή τραπεζα ΑΤΤΙΚΗΣ είναι ή μόνη κρατική που έχει μεινει. Μεγαλομετοχος ειναι το ΤΣΕΜΔΕ.\nΔεν είναι ακριβώς δημόσιο το ΤΣΜΕΔΕ. Επίσης τι πα να πει κρατική; ΝΠΙΔ είναι. Ανακεφαλαιοποιείται πλήρως από ιδιώτες. Δεν επιβαρύνει τον προϋπολογισμό του κράτους ούτε με λειτουργικά έξοδα, ούτε με «ανακεφαλαιοποιήσεις» επειδή έδινε δάνεια όπου να είναι.\nΣε κάθε περίπτωση λειτουργεί υποδειγματικά.\nΜε απόλυτη επιτυχία ολοκληρώθηκε η αύξηση μετοχικού κεφαλαίου και η έκδοση Μετατρέψιμου Ομολογιακού Δανείου της Τράπεζας Αττικής και έτσι η τελευταία μετατρέπεται στην πρώτη αμιγώς ιδιωτική τράπεζα της Ελλάδας. Μέσω της ιδιωτικής τοποθέτησης για αδιάθετες μετοχές και ομολογίες η Τράπεζα Αττικής συγκέντρωσε 398,8 εκατ. ευρώ και ανακεφαλαιοποιείται πλήρως από ιδιώτες.\nΜε την οικονομική κρίση και την έλλειψη ρευστότητας στην αγορά οι τράπεζες κλονίστηκαν. Αυξήθηκε το ποσοστό των μη εξυπηρετούμενων και επισφαλών δανείων και αυτό είχε αντίκτυπο στα κεφάλαια της τράπεζας και κατά συνέπεια στα κεφάλαια που είχε η τράπεζα να διαθέσει πρώτον για να έχει καθαρή θέση και δεύτερον για να μπορεί να δώσει νέες χρηματοδοτήσεις και να μπορεί να μπει στην αγορά.\nΌσο αυτό φαινόταν ανέφικτο οι τράπεζες έπρεπε με κάποιο τρόπο να αντλήσουν κεφάλαια. Ο δρόμος ήταν ένας, να γίνουν αυξήσεις στα μετοχικά τους κεφάλαια. Όλες οι τράπεζες που δεν είχαν επαρκή κεφαλαιοποίηση έπρεπε είτε να κεφαλαιοποιηθούν εκ νέου είτε να εισέλθουν στο Ταμείο Χρηματοπιστωτικού Κινδύνου, για να τους δώσει χρήματα έτσι ώστε να μεγαλώσουν τα κεφάλαιά τους. Οπότε αποφασίστηκε να μείνουν τέσσερις τράπεζες στην αγορά, η Πειραιώς, η Εθνική, η Alpha Bank και η Eurobank, οι οποίες απορρόφησαν τις υπόλοιπες. Οι τέσσερις τράπεζες από τη στιγμή που έγιναν πυλώνες και εντάχθηκαν στο Ταμείο Χρηματοπιστωτικού Κινδύνου έπρεπε να προχωρήσουν σε αυξήσεις μετοχικού κεφαλαίου μόνο για το 10% του κεφαλαίου, διότι το 90% καλύφθηκε από το ταμείο.\nH Τράπεζα Αττικής, θέλοντας να μείνει αυτόνομη, έπρεπε (για να μην μπει στο Ταμείο Χρηματοπιστωτικού Κινδύνου) να προχωρήσει σε αύξηση μετοχικού κεφαλαίου 100%. Έτσι, ενώ οι υπόλοιπες τράπεζες έπρεπε να αντλήσουν κεφάλαια μόνο για το 10%, η Τράπεζα Αττικής είχε τη δυσκολία να αντλήσει το 100%. Βέβαια, από την άλλη υπήρχε και το επιχείρημα ότι δεν είναι όλες οι τράπεζες ίδιου μεγέθους και κατά συνέπεια το 10% της Εθνικής θα ήταν πολύ μεγαλύτερο σε σχέση με το 100% της Αττικής. Αλλά, αν πάρουμε τα μερίδια των αγορών, “αδικημένη” θεωρείται ότι είναι η Αττική. Όταν η Eurobank είχε να αντλήσει 800 εκατομμύρια, που ήταν το 10%, και είχε ένα μερίδιο πολύ μεγαλύτερο στην αγορά, η Αττικής είχε να αντλήσει 400 εκατομμύρια, οπότε αναλογικά κρίνει ο καθένας ποια τράπεζα είναι “αδικημένη”.\nΣτέλεχος της Τράπεζας Αττικής δηλώνει: «Η Αττικής προχώρησε σε αύξηση μετοχικού κεφαλαίου με το ποσό των 400 εκατομμυρίων ευρώ αλλά αυτό που είχε ουσιαστικά τη μεγαλύτερη συμβολή για μένα είναι η απόφαση του κύριου ως τότε μετόχου της Αττικής, του ταμείου των μηχανικών ΤΣΜΕΔΕ, να στηρίξει την αύξηση με 200 εκατομμύρια ευρώ. Οπότε αυτόματα η τράπεζα είχε να αναζητήσει 200 εκατομμύρια και όχι 400, γιατί τα 200 τα έβαλε το ΤΣΜΕΔΕ, ενισχύοντας το ποσοστό μετοχικής σύνθεσης. Έτσι, ενώ είχε ένα ποσοστό 47% πήγε στο 52% και γίνεται ο κύριος μέτοχος της Αττικής.» Η αύξηση ήταν 398,8 εκατ., διακόσια εκατομμύρια για την έκδοση μετατρέψιμου ομολογιακού δανείου και τα υπόλοιπα για την αύξηση μετοχικού κεφαλαίου. Αυτό που τέθηκε σαν όρος ήταν τα 400 εκατ. ευρώ. Όταν έφτασε η αύξηση στα 398,8 εκατ. θεωρήθηκε πετυχημένη από τις εποπτικές αρχές, αν και με μία μικρή απόκλιση.\nΥπήρχαν πολλά σενάρια για το αν θα μετέχουν στην αύξηση του μετοχικού κεφαλαίου ιδιωτικά fund. «Η διεύθυνση που είχε αναλάβει ουσιαστικά αυτές τις συζητήσεις απευθύνθηκε σε ιδιωτικά fund. Έγιναν συζητήσεις και ταξίδια στη Ν. Υόρκη. Δεν πήραν μέρος τελικά τα ιδιωτικά fund και δεν είναι ακριβές αν αυτά έθεταν όρους που διαφωνούσαν με τις εποπτικές αρχές της τράπεζας ή αν η τράπεζα είδε ότι μπορούσε να στηριχτεί σε καθαρά ιδιωτική συμμετοχή μέσα στην Ελλάδα. Πέτυχε γιατί οι ιδιώτες στην Ελλάδα στήριξαν την αύξηση μετοχικού», αναφέρει το στέλεχος της Attica Βank.\nTo ΤΣΜΕΔΕ στήριξε την αύξηση μετοχικού κεφαλαίου με 200 εκατ. ευρώ. Οι μηχανικοί είχαν το 42,87% πριν την αύξηση, τώρα έχουν πάει στο 51,8% και είναι ο κύριος βασικός μέτοχος της τράπεζας. «Ήταν μια απόφαση δύσκολη και για εμάς τους υπαλλήλους της Αττικής, μια απόφαση που ήθελε “κότσια”. Όταν όλο το κλίμα είναι τέτοιο και έρχεται ένα ταμείο και λέει, “ναι μπαίνω σε μία μικρή τράπεζα, βάζω 200 εκατ. από το ψωμί μου και τη στηρίζω, για να παραμείνει ιδιωτική” είναι μια απόφαση που θέλει θάρρος και θέλει ανθρώπους που βλέπουν μπροστά και στοχεύουν στην ανάπτυξη και στην ουσία όχι στη βραχυπρόθεσμη αλλά στην μακροπρόθεσμη ανάπτυξη της τράπεζας».\nΠαράλληλα, όλα αυτά είχαν να κάνουν με τη σταθερή πορεία της τράπεζας όλα αυτά τα χρόνια και τη συμπεριφορά της απέναντι στους επενδυτές, τους καταθέτες και τους επιχειρηματικούς πελάτες. «Θεωρώ ότι όλο αυτό τον καιρό η Τράπεζα Αττικής δεν άφησε κανέναν πελάτη να έχει αμφιβολίες, όχι με λόγια, αλλά με πράξεις. Στην κρίση δεν υπήρχε κάποιος πελάτης που να πει, θέλω να πάρω πίσω τα λεφτά μου και να του πούμε όχι δεν θα πάρεις τα λεφτά σου. Κάναμε αυτό που ήθελε ο πελάτης για να νιώσει σιγουριά και εμπιστοσύνη, αλλά ταυτόχρονα τον ενημερώναμε για το αν θα πρέπει, αν δεν θα πρέπει, τι θα ήταν καλύτερο να κάνει, ενημερώνοντας όχι κατευθύνοντας.» Για αυτούς τους λόγους κατάφερε η τράπεζα να είναι η μόνη ελληνική τράπεζα ιδιωτικής φύσης ενώ όλες οι άλλες τράπεζες είναι ελεγχόμενες και έχουν ως κύριο μέτοχο το Ταμείο Χρηματοπιστωτικού Κινδύνου.\nΤο Ταμείο εκτός του ότι ελέγχει αυτή τη στιγμή τις κινήσεις αυτών των τραπεζών, την πολιτική, την επιχειρηματική πολιτική, την πολιτική στα επιτόκια, κάποια στιγμή θα ζητήσει και το 90% που τους έχει δώσει. Αυτό είναι που θα έχουν να αντιμετωπίσουν οι συστημικές τράπεζες και αυτή είναι η διαφορά μιας συστημικής και μιας μη συστημικής τράπεζας. Μια τράπεζα ιδιωτικής φύσης ακολουθεί την πολιτική της κάτω από τις υποδείξεις της Black Rock, κάτω από τις υποδείξεις της τρόικας αλλά άλλο να έχεις ως κύριο μέτοχό σου την τρόικα και άλλο να είσαι αυτόνομη και να είναι δικές σου οι αποφάσεις, έχοντας πάντοτε υπόψη τις αποφάσεις των εποπτικών αρχών.\nΔεν έχει εξασφαλιστεί η βιωσιμότητα της τράπεζας μακροπρόθεσμα. Όλα θα εξαρτηθούν από το τι έχει να αντιμετωπίσει η τράπεζα από τους τόκους που θα βάλει, τι θα γίνει με τα επιχειρηματικά δάνεια, τι θα γίνει με τις ασφαλίσεις, τι καταθετική πολιτική θα ακολουθήσει και από πού θα βρει να δανειστεί. Όλα θα εξαρτηθούν από το πώς θα χειριστεί η τράπεζα την ευκαιρία που της δόθηκε με την πετυχημένη αύξηση μετοχικού. «Έχει αποδείξει η τράπεζα ότι μπορεί να ακολουθήσει μια πολιτική που είναι άξια εμπιστοσύνης. Θα φανεί η βιωσιμότητα από το πώς θα κινηθεί η τράπεζα, αλλά δεν μπορεί κανείς να πει ούτε θετικά ούτε αρνητικά πως θα πάει σε βάθος χρόνου. Πολύ πιθανόν σε τρία χρόνια να ξαναχρειαστεί αύξηση του μετοχικού κεφαλαίου. Όλα θα εξαρτηθούν και από το πώς θα αναπτυχθεί η οικονομία», αναφέρει το στέλεχος της τράπεζας.\nΤο μόνο σίγουρο είναι ότι πρέπει οι τράπεζες να αποτελούν τη βάση της παραγωγικής διαδικασίας και αυτό έχει να κάνει με τα επιτόκια, αν οι χρηματοδοτήσεις των τραπεζών προς τις επιχειρήσεις έχουν να κάνουν με επιτόκια απαγορευτικά για τις επιχειρήσεις. Όσα χρήματα και να θέλει να δώσει η τράπεζα αν τα επιτόκια είναι απαγορευτικά για τον πελάτη δεν θα μπορεί να ανταπεξέλθει. Βέβαια, η παραγωγική ανασυγκρότηση “περνάει” μέσα από τις τράπεζες αλλά έχει να κάνει και με το γενικότερο οικονομικό πλαίσιο…